e-Pemula: Adakah Anda Diantara Rakyat Malaysia Yang Layak Menebus RM150 Kredit e-dompet?

Mungkin ramai rakyat Malaysia yang tidak perasan tentang berita baik ini. Kerajaan sedang melancarkan program baharu yang dipanggil e-Pemula. Rancangannya adalah untuk mengagihkan sejumlah RM300 juta kepada rakyat Malaysia dalam bentuk kredit e-dompet. Jadi siapa yang layak menerimanya, jom kami kongsikan!

e-Pemula adalah istimewa untuk para belia di Malaysia dengan menepati dua syarat ini.

Jika anda golongan ini, bolehlah menebus RM150 kredit e-dompet. Walaubagaimanapun, masih belum disahkan aplikasi yang menyertai program ini. Namun pada 2021, kerajaan pernah melancarkan skim yang sama untuk belia di Malaysia dan beberapa aplikasi dengan menyediakan kemudahan e-dompet turut menyertai program tersebut. Ini termasuk e-dompet seperti ShopeePay.

Tengku Datuk Seri Zafrul Tengku Abdul Aziz (Menteri Kewangan) berkata lebih 2 juta belia akan mendapat manfaat daripada e-Pemula. Dan akan ada lebih banyak program pembiayaan seperti ini pada 2022. Sebagai sebahagian daripada Bajet 2022, kerajaan akan membantu golongan seperti usahawan belia dengan Pelan Pembiayaan Usahawan Muda berjumlah RM150 juta.

Nampaknya kerajaan cuba menjadikan program seperti ini sebagai perkara tahunan. Apa-apa pun, anda yang layak digalakkan untuk mengemas kini akaun di aplikasi e-tunai masing-masing atau memuat turun aplikasi e-tunai tersebut sekarang.  Jika anda layak, pastikan anda memanfaatkannya sepenuhnya ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sudah Hampir 5 Bulan Tidak Berhubung! Iqbal Zulkelfi Terkejut Perbualan Ringkas Bersama Vida Tular

Usahawan sensasi, Iqbal Zulkefli tampil  memberikan penjelasan selepas tular video dirinya sedang berbual dengan bekas majikan, Datuk Seri Vida (DSV) setelah selesai konsert Big Stage 2022 pada Ahad lalu.

Menerusi Insta Stories, Iqbal akui tidak menyangka momen itu akan tular di media sosial dan mendedahkan bertanya khabar Vida setelah lebih 5 bulan tidak berhubung.

“Saya tidak sangka momen ini tiba-tiba viral. Ini memang saya datang tegur DSV setelah lebih 5 bulan tidak bersua dan tidak berhubung. Hanya ini waktu yang saya ada untuk tegur beliau. Saya datang bertanya khabar. Kami berbual baik walaupun sedikit janggal.”-Kongsi Iqbal

Menurut Iqbal , berhubung kenyataan yang diberikan oleh pembantu peribadi Vida yang mendakwa dia telah mengejar usahawan itu, Iqbal berkata dia hanya ingin meleraikan krisis yang berlaku di antara mereka.

“Ini kenyataan dari PS DSV. Ya, tidak mengapalah saya tebalkan muka untuk kejar beliau pun. Tidak mengapa orang tertawakan saya . Saya cuma mahu leraikan krisis yang berlaku dan mahu natural keadaan sahaja.”- katanya

Di kesempatan itu, dia menafikan bahawa dirinya ‘sendu’ malah kini sedang sibuk menjalani penggambaran beberapa program televisyen serta turut mendapat tawaran membintangi drama.

“Apakah kerana saya sendu? Tidak sama sekali. Ada ketika saya cuma tidak mahu aktif di media sosial. Hakikatnya, setiap hari biasanya ada 4 program TV saya shooting.

Drama pun saya dapat 3 tawaran lagi sekarang. Kita tidak memikirkan tentang populariti lagi.”- katanya lagi

Nama Iqbal sebelum ini menjadi perhatian netizen kerana menghasilkan sebuah single yang menceritakan perjalanan hidupnya. Namun, tidak lama kemudian usahawan ini dikecam selepas menyertai program realiti Big Stage 2022 dan menjadi peserta pertama yang tersingkir.


Insiden Will Smith Tampar Chris Rock, Harith Iskander Kongsi Pendapat

Insiden pelawak Chris Rock ditampar oleh pelakon terkenal, Will Smith ketika di acara siaran langsung Academy Awards 94 mendapat reaksi dari pelbagai pihak termasuklah pelakon, pelawak, dan pengacara, Harith Iskander yang menyifatkan ia sebagai insiden yang sukar untuk dipercayai.

Menerusi hantaran di Instagram, Harith memuji sikap Chris yang masih bertahan untuk meneruskan ucapannya di atas pentas walaupun telah diserang oleh Will.

“Insiden yang sukar dipercayai di Academy Awards. Sebagai seorang pelawak dan profesional, saya hormati @chrisrock. Sangat menghormatinya kerana tetap meneruskannya.

Diserang oleh seseorang semasa berada di atas pentas membuat persembahan adalah perkara paling gila yang boleh berlaku.”- kongsi Harith

A post shared by Harith Iskander (@harithiskander)

Tambah Harith, dia menyifatkan tindakan Will  itu sebagai satu tindakan yang tidak profesional dan mementingkan diri sendiri.

“Walaupun saya tidak boleh mengatakan perkara yang sama untuk @willsmith. Dan saya peminat besar dia. Saya tidak tahu apa yang berlaku dengan dia dan dalam hidupnya pada masa ini. Tetapi secara ringkasnya, itu tidak bagus.

Perkara paling teruk ialah sekarang Will telah pergi dan menjadikan keseluruhan majlis adalah mengenainya dan apa yang dia lakukan. Dan itu mementingkan diri sendiri dan tidak profesional.”-katanya

Tinjauan Murai.my di ruangan komen mendapati rata-rata netizen dan rakan selebriti turut memberikan pelbagai reaksi terhadap insiden tersebut malah ada yang yang meluahkan rasa tidak setuju dengan pendapat pelawak terkenal itu.

“Boo @WillSmith tetapi pada masa yang sama dia melindungi maruah isterinya! Jadi boo @chrisrock”

“Babe, itu bukan melindungi babe. Itu melukakan diri dia, kariernya, anak-anaknya dan maruahnya. Dia lelaki bijak. Yang mana hilang kawalan. Lain kali dia rasa terluka siapa pula yang akan dia tampar?-

“Maaf saya tidak setuju dengan anda, menjadi pelawak komedi harus ada rasa empati dan simpati pada orang lain jika seseorang menderita kanser dan anda bergurai mengenainya. Anda tidak tahu apa yang orang lain lalui, tetapi Will Smith seharusnya menguruskannya secara profesional. Lagipun, dua-dua salah” komen mereka

Untuk rekod, siaran langsung Academy Awards 94 menjadi perhatian ramai selepas berlaku insiden mengejutkan apabila  Chris telah ditampar oleh Will berikutan pelawak itu telah mempersendakan isterinya, Jada Pinkett-Smith secara terbuka yang kini muncul dengan imej botak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aeril Zafrel & Wawa Zainal Tunaikan Umrah, Peminat Titip Doa

Pelakon, Aeril Zafrel memaklumkan dirinya dan isteri yang juga pelakon, Wawa Zainal telah berangkat ke tanah suci bersama bagi menunaikan umrah.

Menerusi hantaran di Instagram, Aeril memohon agar orang ramai  dapat menitipkan doa buat mereka agar ziarah dan umrah mereka diterima Allah serta memohon maaf sekiranya terdapat salah dan silap.

“Assalamualaikum alhamdulillah insyaAllah kejap lagi saya dan isteri akan menunaikan umrah. Doakan semoga mendapat umrah yang mabrur.

Dan kami memohon maaf andai ada silap dan salah. Semoga kalian juga dijemput ke sini nanti. Amin.”- tulis Aeril

Di ruangan komen, rata-rata peminat membanjiri dengan pelbagai ucapan dan mendoakan agar urusan ibadah umrah Aeril dan Wawa dipermudahkan.

“Semoga segalanya dipermudahkan dan mendapat umrah yang mabrur boss.”

“Alhamdulillah moga dipermudahkan perjalanan ibadah pergi dan balik. Amin.” komen mereka

Sekadar info, pasangan ini telah berkahwin pada tahun 2013. Hasil perkhwinan mereka dikurniakan 4 orang cahaya mata, Ahmad Fakhruddin Attar, Hayla Maghfiratul Adzkiyaa, Aya Soffya, dan Muhammad Fahri.


Waran Tangkap Dikeluarkan, Norjuma ‘Menghilang’

Usaha penangkapan Norjuma Habib Mohamed oleh pihak mahkamah pada pagi Selasa tidak berjaya berikutan usahawan selebriti itu gagal ditemui.

Menurut sumber, peguam dan pegawai mahkamah telah ke rumah Norjuma di Ampang dan juga keluarganya bagi tujuan penangkapan namun tidak berjaya.

Susulan itu, serahan waran tangkap akan diberikan kepada pihak polis untuk menjalankan tindakan lanjut. Terdahulu, Mahkamah Sesyen Kuala Lumpur telah memerintahkan peguam syarikat Fame Up Entertainment untuk memfailkan waran tangkap terhadap Norjuma.

Ia berikutan bekas pengacara televisyen itu gagal memberi kerjasama dari permulaan kes dan juga kerana menghina mahkamah atas keingkarannya mengikut perintah yang ditetapkan.

Untuk rekod, Fame Up Entertainment telah memfaikan dua saman fitnah terhadap Norjuma pada 2019 dan 2020 berikutan penyebaran fitnah usahawan itu pada syarikat berkenaan sekitar 2018 dan 2020 yang lalu.


Senarai Rancangan Menarik Sepanjang Ramadan Di TV AlHijrah

Bersempena dengan Ramadan yang hampir tiba, TV AlHijrah memilih tiga komponen utama sebagai fokus stesen ini sepanjang menyambut bulan yang mulia dan Syawal 1443H akan datang.

Menurut Ketua Pegawai Eksekutif TV AlHijrah, Namanzee Harris, Kempen Ramadan dan Syawal 1443H di stesen berkonsepkan Islam ini mendokong tema Ramadan Diberkati, Syawal Dirai. Selain itu, konsep #KongsiRezeki diterapkan dalam semua fokus utama tersebut.

Inisiatif pertama adalah inisiatif teras yang menjadi denyut nadi stesen TV ini iaitu dua puluh rancangan istimewa pelbagai genre yang bakal disiarkan sepanjang Ramadan dan berbaki sembilan rancangan untuk Syawal.

Susulan itu, Syawal akan diceriakan dengan sajian rancangan seperti :

Namanzee berkata disamping program-program yang disiarkan di televisyen, TV AlHijrah turut melancarkan dua inisiatif lain untuk kempen ini iaitu inisiatif platform media digital dan Inisiatif Tanggungjawab Sosial Korporat (CSR).

Sebagai galakan kepada penonton setia stesen ini, TV AlHijrah memilih untuk membangunkan aplikasi telefon bimbit yang dikenali sebagai AlHijrah Apps (AH). Lebih 5000 rancangan keagamaan pelbagai genre boleh diakses pada bila-bila masa. Seluruh masyarakat boleh menuntut ilmu tanpa memikirkan batasan masa dan tempat.

Pengguna Android boleh ke Google Playstore manakala pengguna Apple boleh ke Apple Apps Store. Buat carian AlHijrah Media dan muat turun aplikasi AlHijrah Apps (AH).

Selain itu, fokus ketiga yang menjadi komponen kepada Kempen Ramadan dan Syawal TV AlHijrah adalah Program Tanggungjawab Sosial Korporat (CSR) iaitu Hijrah Prihatin Skuad Bubur Lambuk 2022.

Bertemakan Dakwah Melalui Frontliner, penambahbaikan dilaksanakan pada tahun ini apabila 20 buah motosikal kuasa besar Harley Davidson akan turun padang ke Pahang dan Johor untuk menyantuni masyarakat setempat.

Malah, edaran bubur lambuk di lokasi Frontliner sekitar Lembah Klang juga masih diteruskan seperti tahun-tahun sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Memang Minat Mengacara” – Wany Hasrita Teringin Jadi Pengacara Nona

Siapa sangka penyanyi popular Wany Hasrita memendam hasrat untuk bergelar sebagai seorang pengacara televisyen.

Menurut Wany atau nama sebenarnya, Nurshazwany Hasrita Hasbullah, 30, dia akui meminati bidang itu dan bersyukur kerana diberikan peluang untuk mengacara sebuah program bual bicara pada Ramadan yang akan tiba tidak lama lagi. Malah, Wany juga mengimpikan untuk menjadi hos program bual bicara perihal wanita dan gaya hidup, Nona.

“Selain menyanyi, saya memang minat dalam bidang pengacaraan. Saya pernah mengacara beberapa program sebelum ini.

“Alhamdulillah, pada tahun ini, saya ada menerima tawaran untuk mengendalikan program bual bicara sepanjang Ramadan.

“Saya masih baru dalam bidang ini dan masih banyak yang perlu saya pelajari. Saya menanam impian untuk mengacarakan rancangan Nona.

“Mungkin perjalanan saya dalam bidang ini masih panjang, tapi tak salah untuk saya menyimpan cita-cita untuk menjadi hos program hebat seperti Nona. Insya-Allah, satu hari nanti,” katanya.

Jelas Wany, dia merupakan peminat setia program tersebut dan mengagumi dengan setiap hos yang pernah mengendalikan Nona.

“Saya memang peminat Nona dan semua pengacara yang mereka tampilkan mempunyai karisma.

“Seperti contoh, Amyra Rosli mempunyai keunikan dan saya suka menonton cara dia membawa program Nona. Begitu juga Mira Filzah yang mempunyai kelembutan tersendiri.

“Ada juga peminat yang mengatakan ciri-ciri kelembutan yang ada dalam diri saya sesuai untuk program ini, saya sendiri tak pasti.

“Tapi, menjadi seorang yang suka mencuba, saya sangat terbuka jika diberikan peluang, mungkin untuk mengendalikan segmen terlebih dahulu,” katanya lagi

Wany ditemui Murai.my di majlis pelancaran Baloy Wholesale Mart Bandar Melaka pada Sabtu. Sekadar info, Baloy Wholesale Mart merupakan gudang borong barangan runcit harian dengan harga rendah yang kini dibuka di bandar Melaka.

Majlis tersebut telah dihadiri oleh Ketua Pegawai Eksekutif Baloy Sdn Bhd, Yen Chee Yong, Naib Presiden Baloy Sdn Bhd, Lee Wei Sheong dan Pemegang Lesen Baloy Wholesale Melaka, Dennis Yong dan Chan Chin Hwa. Selain Wany, selebriti seperti Ara Johari dan Issey Fazlisham turut diundang menyerikan lagi majlis.

Menumpukan untuk memberi perkhidmatan kepada peniaga kecil dan usahawan, Baloy Wholesale Mart Bandar Melaka turut mempunyai pusat khidmat pelanggan yang lengkap dengan kafe serta tersediah dengan lebih 1000 barangan dari pelbagai jenama terkenal.

Pihaknya juga akan membuka sebuah lagi Baloy Wholesale Mart di Bukit Rambai tahun ini sebelum Kuala Lumpur dan Pulau Pinang akan turut dibuka.


Adik Ipar Jadi Mangsa Langgar Lari, Jasmin Hamid Mohon Bantuan Cari Pelaku!

Pelakon Jasmin Hamid memohon bantuan orang ramai untuk mengesan individu yang membawa sebuah kenderaan berwarna hitam selepas adik iparnya telah dilanggar lari oleh pelaku tersebut.

Menerusi sebuah hantaran di Instagram, menurut Jasmin kecederaan yang dialami oleh adik iparnya berada dalam keadaan serius sehingga mengakibatkan tangan kanan patah dan tulangya juga telah hancur. Jelas Jasmin, dia berharap agar nombor pendaftaran kenderaan tersebut dapat dikenalpasti.

“Saya mohon PERTOLONGAN dan EHSAN kalian untuk menjejaki PLAT NO kereta hitam seperti dalam gambar ini, yang telah LANGGAR LARI adik ipar saya pada 9 Feb 2022 dan menyebabkan TANGAN KANAN adik ipar saya PATAH dan tulangnya HANCUR.

“Kejadian pada 8.45am pada 9 Feb 2020 di Jalan Changkat Bukit Bintang..

“Kereta hitam tersebut telah menggesel motor adik ipar saya semasa dia nak naik motor semula selepas keluar dari kedai runcit yang terletak di tepi jalan Changkat Bukit Bintang dan menyebabkan dia jatuh terseret dan di hempap oleh motornya,” tulis Jasmin

Menurut pelakon popular itu, difahamkan individu tersebut merupakan seorang wanita dan ketika kejadian berlaku dia sempat memberhentikan seketika kenderaan yang dipandu sebelum berlalu pergi selepas melihat orang ramai datang memberi bantuan.

“Menurut info dari orang- orang sekitar yang tolong adik ipar saya semasa kejadian dan menerusi CCTV yang di perolehi dari kedai berhampiran tempat kejadian, kereta hitam tersebut di pandu agak laju di kawasan kedai tersebut dan dia berhenti agak jauh ke hadapan selepas LANGGAR adik ipar saya..

“Tetapi bila dia lihat ada orang yang tolong adik ipar saya yang jatuh, dia terus pergi tanpa berpatah balik.

“Kereta itu di pandu oleh seorang PEREMPUAN dan pakai MASK,” kongsinya lagi

Berasa kecewa kerana kes telah ditutup berikutan no plat kenderaan tersebut tidak dapat dikenalpasti, Jamin berharap orang ramai yang mempunyai info mengenainya dapat membantu mereka.

Tegasnya, dia berharap agar pemandu wanita tersebut tampil bertanggungjawab atas kejadian yang berlaku.

“MOHON PEMANDU TERSEBUT TAMPIL UNTUK TOLONG KAMI DAN BERTANGGUNGJAWAB DI ATAS KEJADIAN INI.

“Kami telah pun membuat REPORT POLIS sebaik selepas kejadian dan KES TELAH DI SIASAT tapi malangnya masih tak dapat jejak PLAT NO kereta hitam tersebut dan KES TELAH DI TUTUP.

“Kami cuma di beri peluang untuk BUKA KES BALIK jika ada info tentang PLAT NO kereta hitam tersebut.

“Oleh itu saya mohon jasa baik dan ehsan kalian jika ada info tentang kejadian dan dapat trace PLAT NO kereta hitam tersebut seperti dalam gambar ini.

“Pertolongan kalian amatlah saya hargai. Ini adalah IKTHIAR kami anak beranak dan selebihnya saya serahkan pada ALLAH. SILA DM SAYA.” katanya

A post shared by jasminhamid (@jasminhamidjh)

Di ruangan komen, rata-rata rakan selebriti dan pengikut Jasmin meluahkan rasa simpati dengan kejadian tersebut dan mengharapkan agar keadilan buat adik iparnya dapat ditegakkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Usop Sebak Isteri Hamil Cahaya Mata Sulung

Penyanyi, Usop mengumumkan khabar gembira apabila isterinya, Nur Fatihah Md Hashim kini sedang hamil cahaya mata sulung mereka.

Menerusi video yang dimuatnaik di Instagram, Usop atau nama sebenarnya Muhammad Saiful Naim Muhammad Noor dilihat memeluk Fatihah sambil menitiskan air mata sebaik mengetahui isterinya kini sedang hamil serta menitipkan rasa syukur di atas rezeki kurniaan Allah SWT.

“Alhamdulillah rezeki Allah. I love you sayangku ❤🤲😭😭 #usopjunior”-Kongsi Usop

Di ruangan komen hantaran berkenaan  dihujani dengan ucapan tahniah dan doa buat pasangan yang bakal menerima kehadiran orang baharu dalam keluarga mereka tidak lama lagi.

“Happynya 😭 Tahniah adikku.”-Shiha Zikir

“Syukurr Alhamdulillah dik!.”-Salina Saibi

Sekadar info, Usop dan Fatihah telah mendirikan rumah tangga pada 4 Februari 2022 di KOMPLEKS DARUL HIDAYAH, Permatang Pauh, 13100 Penaga, Pulau Pinang. Dalam majis pernikahan mereka menyaksikan hantaran sembilan dulang dari pihak perempuan dan berbalas tujuh dulang dari pihak lelaki, manakala mas kahwin sebanyak RM3,000,00 serta seutas gelang tangan sebagai acara batal air sembahyang.


“Tudung Mana Tudung?”-Video TikTok Emma, Beby & Chacha Maembong Dikritik Netizen

Adik-beradik pelakon, Emma Maembong ,  Chacha Maembong,  dan Beby Maembong dikritik netizen selepas memuatnaik video mereka di aplikasi TikTok.

Menerusi aplikasi tersebut, Emma berkongsi foto mereka sewaktu kecil dan meniru kembali gaya tersebut untuk kandungan di media sosial.

♬ original sound – Emma Maembong – Emma Maembong

Di ruangan komen, rata-rata netizen memuji wajah adik beradik Maembong yang kelihatan sangat comel ketika masih kecil. Namun begitu, terdapat segelintir  daripada mereka mengecam penampilan adik-beradik itu yang tidak menutup aurat dengan sempurna.

“Rindu nak tengok emma bertudung macam dulu.”

“Aurat tu kalau artis mesto orang tak tegur kan.”

“Moga adik beradik ini diberi hidayah tutup aurat properly aminn.”

Walaubagaimanapun, Emma dilihat tidak mengambil peduli terhadap setiap kritikan yang dilemparkan oleh netizen kepada mereka bertiga.

Sekadar info, Emma dan suami, Muhammad Shazli Azhar telah mendirikan rumah tangga pada pada 20 Februari 2020 dalam sebuah majlis tertutup di Bukit Damansara, Kuala Lumpur. Pasangan ini dikurniakan cahaya mata lelaki yang diberi nama Muhammad Shariq Arshan Gabriel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Aeril Tak Habis-Habis Doa”- Wawa Zainal Dedah Suami Mahu Anak Ke-5

Seperti sedia maklum pelakon dan usahawan jelita, Wawa Zainal bersama suaminya Aeril Zafrel kini sedang menunaikan ibadah umrah di tanah suci. Namun satu perkongsian milik Wawa, mencuri perhatian ramai peminat pasangan selebriti ini di media sosial.

Menerusi muatnaik terkini di Instagram, Wawa mendedahkan suaminya acap kali berdoa mahukan anak kehadiran anak nombor lima dalam keluarga mereka. Pendedahan tersebut dikongsikan menerusi kapsyen ringkasnya.

“Alhamdulillah berkesempatan lagi ke sini terlepas rindu..

Si Aeril ni tak habis-habis doa anak nombor 5 choi.

Semoga kalian ada rezeki ke sini” tulisnya

Kapsyen yang ditulis Wawa mendapat pelbagai reaksi dan komen dari peminatnya, rata-rata ramai yang mendoakan agar pasangan sama padan ini dikurniakan dengan cahaya mata baru dalam keluarga mereka.

“Ya betul, tolong mengandung lagi. Sebab anak-anak keluar semua comel-comel”

“Masin mulut kat situ naya. Semoga dapat umrah yang mabrur Wawa dan Aeril”

“Tengok-tengok tahun depan keluar lagi 1” komen mereka

Pasangan selebriti ini mendirikan rumah tangga pada tahun 2013 dan dikurniakan empat orang cahaya mata yang comel, Ahmad Fakharuddin Attar, Hayla Maghfiratul Adzkiyaa, Aya Soffya dan Muhammad Fahri.


Fizo Omar Kongsi Foto Isteri Berhijab, Netizen Titip Doa Agar Kekal Istiqamah

Baru-baru ini pelakon, Fizo Omar telah berkongsi beberapa keping foto isterinya, Fazeera Nazri yang kelihatan cantik berhijab sekaligusmencuri perhatian netizen.

Menerusi hantaran di Instagram, difahamkan Fazeera sedang menghadiri sebuah kursus selama empat hari.

Foto yang dikongsi oleh Fizo telah mendapat pujian serta doa daripada netizen yang menitipkan doa agar Fazeera kekal istiqamah dalam menutup aurat dengan sempurna.

“Hanya nak doa semoga wife abg fizo terus istiqamah.”

“Alhamdulillah dah bertudung isteri fizo. Semoga istiqamah ke arah kebaikan.”

“Nampak muka remaja-remaja wife dia..Comeyy.” komen mereka

Sekadar info, Fizo mendirikan rumah tangga bersama isterinya, Fazeera Nazri pada Oktober lalu. Pasangan ini juga bakal menimang cahaya mata tidak lama lagi.

Fizo juga pernah berkahwin dengan usahawan, Mawar Karim pada November 2013 namun bercerai pada Julai 2019. Hasil perkongsian hidup mereka dikurniakan seorang cahaya mata perempuan bernama Wan Maryam yang kini berusia lima tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Akan Pakai Kerana Allah”- Diana Danielle Komen Isu Berhijab

Pelakon, Diana Danielle tampil bersuara terhadap isu bilakah dia akan terbukan hati untuk mengenakan hijab.

Menerusi laman Twitter, Diana berpendapat bahawa untuk memakai hijab untuk menunjukkan komitmen terhadap agama dan bukan hanya untuk sekadar kelihatan cantik.

“Memberitahu seseorang bahawa mereka kelihatan cantik jika mereka memakai tudung adalah…

Anda memakainya untuk kesederhanaan- untuk menunjukkan komitmen terhadap agama anda – bukan untuk kelihatan lebih cantik.”-Komen Diana

Tambahnya lagi, dia turut berpendapat konsep “lagi cantik bila pakai tudung” tidak menepati konteks yang betul dan akan memakai hijab kerana Allah walaupun kelihatan tidak cantik kelak.

“‘Lagi cantik bila pakai tudung’ tak kena dengan context. Lawa tak lawa, kalau saya dah nak pakai, saya akan pakai kerana Allah.”-Diana Danielle

Di ruangan komen, rata-rata netizen memberikan pelbagai reaksi mereka malah ada yang mendoakan agar Diana dilembutkan hati untuk mengenakan hijab kelak.

“Mudah mudahan Allah lembutkan hati awak untuk bertudung dan ingat tak perlu nak komen macam mana sebab kita tak tahu apa niat orang bila dia cakap macam tu mungkin ia satu bentuk galakan, supaya orang tu berubah.”

“Kadangkala orang puji seperti itu untuk memberikan anda galakan. Untuk meningkatkan keyakinan itu sahaja. Terimanya dengan hati terbuka. Apa sahaja nada percakapan dan niat hati mereka tolak ketepi.”

Kalau puji cakap you look less sinful with tudung on. Lagi pelik rasanya.”

Sama-sama kita doakan agar Diana Danielle diberikan petunjuk agar terbuka hati untuk mengenakan hijab kelak. Doakan yang baik-baik sahaja lah ya..


“Berapa Kali Pakcik Ni Kena Korek Tahi Hidung”- Firdaus Wong Ulas Fitnah Jeruk Masin Popular

Siapa yang tidak kenal dan makan jeruk masin jenama Mo Fa Kor dengan label wajah pemilik jeruk tersebut, jeruk ini juga sering digelar dengan nama panggilan jeruk tahi hidung apek Cina dikalangan masyarakat tempatan.

Gelaran pada jeruk tersebut menarik perhatian pendakwah terkenal, Firdaus Wong, untuk mengulas mengenai isu fitnah dalam makanan apatah lagi jeruk kesukaan ramai itu telah difitnah terlalu lama dan sebati dalam kalangan masyarakat tempatan.

Menurut Firdaus, jeruk masin ini sudah bertahan selama 76 tahun sehinggalah ke hari ini dan masih ada yang percaya bulat-bulat tanpa berfikir secara logik bahawa jeruk tersebut merupakan tahi hidung apek Cina dalam label berkenaan.

“Jeruk masin ini sebenarnya bukan jeruk masin tetapi semua ini adalah tahi hidung apek Cina tu.’

Nampak macam kelakar tetapi ada yang terpengaruh dan percaya. Kalau diikutkan logik, berapa kali pakcik ni kena korek tahi hidung dan berapa banyaklah pakcik ni punya tahi hidung untuk dijual macam ni?

Sebab itu saya merasa kesian pada pakcik ni dan juga yang percaya fitnah ini kerana tidak berfikir secara logik dan sanggup diperbodohkan. Jeruk masin ini bertahan selama 76 tahun sehingga hari ini.” Tulisnya

Melihat perkongsian dari pendakwah bebas ini, orang ramai mula membanjiri diruangan komen posting tersebut dan memberi pelbagai komen dan pandangan mengenai isu fitnah jeruk masin popular ini.

“Rasanya orang tua dulu-dulu cakap macam tu untuk elakkan anak makan yang diragui. Taktik menakutkan. Mungkin dulu belum ada halal jakim”

“Tujuan asal tak nak bagi budak-budak makan asam.. Tapi satu Malaysia percaya tohmahan taik hidung ni”

“Pada saya dari kecil pun tak percaya tu tahi hidung.. Cuma panggilan je sebab kan ada banyak jenis asam. Senang nak kenal” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Beradablah..”- Ustaz Elyas Ismail Ulas Isu Pensyarah Hina Pelajar

Masih tular isu panas, membabitkan pensyarah wanita berstatus profesor dari Universiti Teknologi Mara (UiTM) yang menegur pelajarnya semasa kelas dalam talian. Isu viral ini mendapat perhatian dari penceramah dan pendakwah terkenal, ustaz Elyas Ismail di Instagram nya.

Berikutan isu yang melibatkan pensyarah tersebut, penceramah agama ini memberi pandangannya di media sosial. Menurut ustaz Elyas, tidak salah seorang pendidik menegur pelajarnya namun biarlah cara menegur itu dilakukan secara beradab.

“Tidak salah pensyarah menegur, tapi berADABlah.. Kerana ilmu menjadi berkat dengan ADAB..” tulisnya

Melihat perkongsian penceramah tersebut, ramai yang memberi komen bersetuju dengan pandangan ustaz Elyas diruangan komen posting tersebut.

“Betul ustaz… Ilmu dan adab seiring.. Sebab tu kekadang ilmu tu macam tak sampai sebab tak ada adab”

“Menegur jangan sampai menghina” komen mereka

Terdahulu, pihak Universiti Teknologi Mara (UiTM) telah mengeluarkan kenyataan akan mengambil tindakan yang sewajarnya ke atas pensyarah tersebut dan dalam masa yang sama memperuntukan dana untuk pembelajaran kepada pelajar yang kurang berkemampuan.


Penyanyi Kumpulan The Wanted Meninggal Dunia Akibat Barah Otak

Industri Hollywood berduka selepas salah seorang ahli kumpulan The Wanted, Tom Parker telah meninggal dunia pada Rabu selepas hampir dua tahun bergelut dengan kanser otak.

Berita sedih itu dimaklumkan sendiri oleh isterinya, Kelsey Hardwick menerusi sebuah hantaran di Instagram.

“Dengan berat hati kami mengesahkan Tom telah meninggal dunia dengan tenang hari ini di samping keluarga tercinta.

“Hati kami luluh, Tom merupakan tumpuan kami dan kami tidak dapat bayangkan bagaimana untuk meneruskan kehidupan tanpa senyuman dan kekuatanya di sisi.

“Kami berterima kasih atas rasa sayang dan sokongan semua untuk memastikan Tom terus berjuang melawan kanser demi anak-anaknya

Terima kasih atas sokongan untuk menjaganya, dia berjuang sehingga ke akhir hayat. Saya akan sentiasa berbangga dengan awak” tulis Kelsey

A post shared by Kelsey 💋 Parker (@being_kelsey)

Penyanyi berusia 33 tahun itu mendedahkan dirinya menghadapi kanser otak pada Oktober 2020 dan telah menjalani rawatan kimoterapi dan radioterapi. Menurut ahli The Wanted yang lain,Max George, Jay McGuiness, Siva Kaneswaran dan Nathan Sykes, mereka menyifatkan pemergian Tom sebagai sebuah tragedi dan kehilangan yang cukup besar.

“Dia adalah abang kami, tiada kata-kata yang mampu menggambarkan kehilangan dan perasaan sedih yang dialami. Sentiasa dan selama-lamanya berada dalam hati kami” kongsi kumpulan itu

A post shared by The Wanted (@thewantedmusic)

Pada awal tahun. Tom sempat bersama-sama ahli kumpulannya dalam sebuah konsert jelajah reunion selepas kesemua mereka membuat keputusan untuk berpecah pada 2014. Bagaimanapun, mereka kembali bersatu pada September 2021 bagi menjayakan konsert yang dianjurkan oleh Tom bagi menyokong badan kebajikan kanser.

Untuk rekod, The Wanted yang popular dengan lagu Glad You Came pernah mengadakan konsert di Kuala Lumpur pada 2012. Tom meninggal seorang isteri dan dua orang cahaya mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Penyanyi Nasyid Popular Tanam Ganja Akan Didakwa Hari Ini!

Selepas seminggu ditahan reman bekas penyanyi nasyid dan komposer popular yang ditahan kerana memiliki dan menanam pokok ganja di kediamannya akan didakwa di Mahkamah Petaling Jaya, di sini pada hari ini.

Memetik laporan Sinar Harian, Ketua Polis Daerah Petaling Jaya, Asisten Komisioner Mohamad Fakhrudin Abdul Hamid berkata, pertuduhan di mahkamah dibuat selepas polis menerima arahan daripada Timbalan Pendakwa Raya (TPR).

“Kertas siasatan telah dilengkapkan dan TPR arah untuk tuduh di mahkamah.

“Suspek akan dibawa ke Mahkamah Petaling Jaya pada jam 9 pagi oleh pegawai Bahagian Siasatan Jenayah Narkotik (BSJN) Ibu Pejabat Polis Daerah (IPD) Petaling Jaya,” katanya kepada portal akhbar tersebut

Untuk rekod, media melaporkan polis berjaya merampas 214 gram ketulan mampat ganja seberat 214 gram dan 17 pasu pokok ganja, yang dipercayai ditanam sejak dua bulan lalu dalam serbuan di kediamannya di sebuah kondominium di Kota Damansara, Petaling Jaya, Khamis lalu.

Hasil ujian saringan air kencing terhadap selebriti berusia 47 tahun itu juga didapati positif dadah jenis THC (ganja). Siasatan awal mendapati suspek dipercayai menanam ganja terbabit untuk kegunaan sendiri selain telah terlibat dengan penagihan dadah sejak 10 tahun lalu.

Kes disiasat mengikut seksyen 39B Akta Dadah Berbahaya 1952, sabit kesalahan boleh dihukum gantung sampai mati.


Dikaitkan Dengan Isu Pensyarah Hina Pelajar, Dr Amalina Tampil Beri Teguran

Personaliti terkenal yang juga pakar bedah kelahiran Malaysia, Dr Amalina Che Bakri tampil menegur sebuah portal terkenal yang mengaitkan dirinya dengan isu pensyarah wanita berstatus Profesor dari Universiti Teknologi Mara (UiTM) yang menghina pelajarnya semasa kelas dalam talian.

Menerusi Insta Stories, Amalina menjelaskan bahawa dia tidak mengetahui mengenai isu panas itu malah tidak memberikan sebarang komen terhadapnya

“Minta maaf @mstaronlineofficial, saya tidak tahu menahu tentang cerita pensyarah dan tidak ada memberi komen berkaitan pensyarah tersebut.”- tegur Amalina

Tambahnya lagi, dia turut meminta pihak terlibat untuk tidak mengaitkan dirinya dengan isu panas tersebut bagi tujuan ‘memancing’ orang ramai untuk membaca.

“Janganlah kaitkan saya dengan cerita yang tidak ada kaitan dan guna nama saya sebagai ‘click bait’. Janganlah buat begitu.”- katanya

Baru-baru ini tular di media sosial video mengenai seorang pensyarah wanita yang menghina seorang pelajarnya yang tidak memiliki komputer riba. Pihak universiti turut mengeluarkan kenyataan bahawa mereka telah meneliti isu tersebut dan bakal mengambil tindakan pantas dan sewajarnya terhadap pensyarah berkenaan.


Shuib Gembira Impian Allahyarmah Siti Sarah Bantu Keluarga Rumah Terbakar Tercapai

Satu perkongsian di Instagram milik pelawak, pelakon dan usahawan, Shuib Sepahtu atau nama sebenarnya Shahmira Muhammad mencuri tumpuan dan perhatian ramai di media sosialnya.

Menerusi perkongsian video imbas kembali (throwback) yang dimuatnaik di Instagram Shuib, pelawak dan usahawan Bubblebee ini berkongsi rasa gembira kerana akhirnya dapat tunaikan hasrat arwah isterinya, Allahyarhamah Siti Sarah tercapai jua.

Dalam penulisan ringkas Shuib, berkat usaha bersama pasukan Bubblebee Malaysia akhirnya berjaya menyiapkan dua buah rumah yang musnah akibat kebakaran pada 13 Februari tahun lalu berjaya disiapkan hari ini.

Dedah usahawan ini lagi, sebenarnya arwah isterinya yang paling bersemangat ingin membantu dua keluarga yang hilang tempat tinggal selepas insiden tersebut berlaku.

Ibu lah yang paling semangat nak sangat bantu 2 keluarga ni untuk ada rumah baru. Allahamdulillah harini Daddy dan pasukan @bubblebeemalaysia_hq akan ke Bachok Kelantan untuk penyerahan kunci.

Terima kasih top management @bubblebeemalaysia_hq yang merealisasikan impian untuk melihat dua rumah ni dibangunkan.

“Ibu… Alhamdulillah, dah siap rumah nya sayang @sitisarahraissuddin” tulisnya

Melihat perkongsian tersebut di Instagram Shuib, rata-rata ramai memberi komen meluahkan rasa terharu dan turut tumpang gembira atas kebaikan yang dilakukan arwah Siti Sarah dan menitipkan agar pahala berterusan mengalir untuk beliau.

“Alhamdulillah.. Subhanallah.. Banyaknya saham akhirat yang Almarhumah telah persiapkan. Al-fatihah”

“Alhamdulillah. Pahala sentiasa berjalan buat arwah Siti Sarah”

“Wanita berhati mulia.. Syurga tempat mu”

“Beruntung sentiasa ada pahala yang mengalir untuk arwah. Alhamdulillah.” komen mereka

Sekadar info, kebakaran yang berlaku pada 13 Februari 2021 lalu membabitkan dua rumah berhadapan Masjid Alor Bakat di Mahligai, Bachok, Kelantan.

Insiden yang menimpa dua keluarga tersebut mendapat perhatian Shuib dan Allahyarhamah Siti Sarah tahun lalu, dan hari ini usahawan Bubblebee mendedahkan akan menyerah kunci rumah baru kepada dua keluarga berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Michael Ang Tegur Pensyarah Hina Pelajar

Pengarah terkenal, Michael Ang tampil bersuara terhadap isu panas melibatkan seorang pensyarah Universiti Tekonlogi Mara (UiTM) yang didakwa telah menghina pelajarnya semasa menjalani pembelajaran  dalam talian.

Menerusi hantaran di Instagram , Michael menegur tindakan pensyarah tersebut yang dikatakan menghina pelajarnya kerana tidak memiliki komputer riba. Michael turut menyifatkan pensyarah yang berstatus Profesor itu seharusnya menggunakan cara yang betul untuk memberikan teguran.

“Salam semua. Tak baik Prof! Melainkan la Prof nak maki pencuri ke perompak ke perogol ke tapi budak tu nak belajar aje. Nama pun Prof mesti IQ lagi tinggi daripada orang macam kita yang cuma artis Malaysia dan mulut longkang!”-Tegur Michael

Tambah Michael, dia turut mencadangkan pensyarah tersebut untuk bersara dan memberikan teguran yang sama kepada cucunya seperti mana yang dilakukan terhadap pelajar itu.

“Macam ni la Prof bersara aje la dan cakap dengan cucu Prof macam Prof cakap dengan student Prof nanti cucu Prof boleh la berjaya satu hari nanti!”- sindir Michael

A post shared by Michael Ang (@michaelang38)

Di ruangan komen, rata-rata netizen memberikan pendapat tersendiri malah ada yang beranggapan sebagai seorang pensyarah dia seharusnya memberikan adab yang baik.

“Video lama. Student tu dah dapat lappy & graduate pun. Yang viral kan pun budak lain. Mungkin ada sebab kenapa Prof tu cakap macam tu. 2 minit punya video tak jelaskan sepanjang kuliah itu.”

Ok Mike. Jom belanja budak tu beli laptop uang tiptop! Biar ternganga nenek tu.”

“Gitulah kebiasaannya bila dah rasa bagus dan hebat sangat. Sedihnya dihina sebegitu rupa.”

“Betul lah! Cuba Prof tunjukkan lever berclass dan beradab sikit. Confirm Prof luar biasa. Bukan Prof ada IQ tapi takde class adab.” komen mereka

Terdahulu, pihak Universiti Teknologi Mara (UiTM) telah mengeluarkan kenyataan akan mengambil tindakan ke atas pensyarah tersebut malah akan memberikan bantuan untuk pelajar yang kurang berkemampuan.


Jom Kumpul Pahala Ramadan! Aplikasi Marhaen.my Salur Bantuan Golongan Memerlukan

Perintah Kawalan Pergerakan (PKP) yang dilaksanakan sebelum ini oleh kerajaan ternyata memberikan kesan kepada ramai rakyat Malaysia terutama dalam sektor ekonomi.Banyak syarikat terpaksa gulung tikar sekaligus membuatkan segelintir rakyat menganggur dan mencari ikhtiar untuk meneruskan kehidupan.

Prihatin dengan masalah tersebut, sebuah syarikat tempatan tampil dengan inisiatif serta idea kreatif memperkenalkan aplikasi Marhaen.my. Platform ini dibangunkan secara kutipan derma atas talian bagi membantu rakyat Malaysia yang bergelut dari segi kewangan dan memerlukan bantuan makanan dengan segera.

Objektif platform ini adalah untuk membantu dan memberi kesedaran kepada orang ramai tentang kepentingan platform digital dan kemudahan menyampaikan dana, infaq, wakaf dan sumbangan secara atas talian. Di samping itu, Marhaen.my dapat memastikan capaian maklumat berkenaan sebarang kempen dan program yang dianjurkan oleh pertubuhan atau organisasi yang berdaftar dapat disalurkan secara telus kepada rakyat di setiap pelusuk tempat dalam negara ini.

Marhaen.my juga komited dan fokus dalam menyalurkan bantuan yang diperlukan individu, secara terurus dan mudah di mana pemeriksaan latar belakang akan dilakukan bagi mengelakkan berlakunya penipuan.

Inisiatif ini juga menggalakkan orang ramai untuk terus memberi bantuan secara berterusan dan tidak terhad kepada satu kempen sahaja. Proses pemberian sumbangan kepada penerima bantuan dibuat secara mengintegrasikan fungsi pembayaran dalam talian (FPX). Pengguna aplikasi boleh memantau perkembangan sesuatu kempen yang dipilih dari semasa ke semasa sehingga berjaya.

Menariknya lagi, aplikasi ini akan terus memaparkan kempen kutipan derma yang masih aktif. Apabila kutipan derma berjaya dikumpulkan mengikut jumlah yang ditetapkan, bantuan tersebut akan terus diagihkan kepada golongan yang memerlukan mengikut kempen. Secara tidak langsung,
Marhaen.my menjadi sebuah platform yang dipercayai.

Aplikasi ini bukan sahaja dapat membantu masyarakat dari segi kewangan menerusi kempen derma orang ramai, malah bantuan bank makanan secara virtual turut disediakan. Orang ramai boleh menyumbang dengan memilih untuk menambah barang keperluan  di ruangan Gerobok Rezeki.

Selain itu, pemohon juga boleh memohon barangan keperluan tertentu seperti lampin bayi atau ubat-ubatan di aplikasi tersebut. Pihak Marhaen.my akan menguruskan barangan yang dimohon dan menguruskan penghantaran secara kurier kepada pemohon.

Platform ini turut bekerjasama dengan 24 badan-badan Pertubuhan Bukan Kerajaan (NGO) di seluruh Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Menang Naib Johan Bintang Kecil, Rakan Artis & Peminat Puji Ernie Zakri

Tular di media sosial milik penyanyi berbakat, Ernie Zakri berkongsi video lama yang diambil dari TikTok Radio Televisyen Malaysia (RTM) mencuri perhatian ramai rakan selebriti dan para peminatnya.

Tuah membawa mendendangkan lagu Datuk Siti Nurhaliza, Cuti-Cuti Malaysia membuatkan Ernie berjaya membolot naib johan dalam pertandingan nyanyian Bintang Kecil waktu itu. Menerusi kapsyen penulisan Ernie, penyanyi berbakat ini memilih lagu tersebut kerana itu pilihan ibu bapanya.

“Comel tak saya @syamel_official. Masa ni minat sangat lagu Cuti Cuti Malaysia @ctdk kebetulan tahun tu tahun Melawat Malaysia. Papa mama putuskan untuk saya nyanyi lagu ini, alhamdulillah dapatlah Naib Johan Bintang Kecil.” tulisnya

Mengintip dari Insta-Stories Ernie, rakannya Vj Skano memuatnaik foto lama mereka semasa menyertai program pertandingan nyanyian tersebut pada tahun 2002.

“Kenangan Bintang Kecil Peringkat Kebangsaan 2002” tulis Vk Skano

Melihat video lama pertandingan tersebut, ramai rakan selebriti serta para peminatnya memuji bakat nyanyian serta wajah Ernie masa kecil di ruangan komen posting video tersebut.

“Comelnya adik.. Muka sama je ek” komen Indah Ruhaila

“MashaAllah Subhanallah” ucap Faizal Tahir

“Kecil-kecil lagi dah berbakat, patutlah sedap suara”

“Muka tak berubah, comel!” komen peminat

Untuk rekod selain menyertai pertandingan Bintang Kecil pada tahun 2002, Ernie juga menyertai Bintang RTM (BRTM) pada tahun 2009 semasa berusia 17 tahun dan merupakan juara termuda pada waktu itu dengan membawa pulang sebuah trofi dan hadiah wang bernilai RM20,000.


Hero Filem Armageddon, Bruce Willis Umum Bersara Dari Dunia Lakonan

Aktor filem Armageddon, Bruce Willis dilaporkan telah mengumumkan persaraannya dari dunia lakonan disebabkan penyakit yang dihidapinya.

Khabar sedih ini telah diumumkan oleh bekas isterinya yang juga pelakon, Demi Moore yang mendedahkan bahawa Bruce sedang mengalami beberapa masalah kesihatan dan telah didiagnosis aphasia, yang memberi kesan kepada kebolehan kognitif.

“Kepada penyokong Bruce yang mengagumkan, sebagai keluarga kami mahu berkongsi bahawa Bruce yang disayangi telah mengalami beberapa masalah kesihatan dan baru-baru ini telah didiagnosis dengan aphasia, yang memberi kesan kepad akeboleh kognitifnya.”-Dedah Demi Moore

A post shared by Demi Moore (@demimoore)

Tambah Demi, akibat daripada masalah kesihatan dan penyakit yang dihidapinya telah menyebabkan Bruce meninggalkan kerjaya yang sangat bermakna baginya dan akui ianya sangat mencabar buat mereka.

“Akibat daripada ini dan dengan pelbagai pertimbangan, Bruce meninggalkan kerjaya yang sangat bermakna baginya. Ini adalah masa yang sangat mencabar untuk keluarga kami dan kami amat menghargai kasih sayang dan sokongan anda.”-Demi Moore

Dipetik dari John Hopkins Medicine, penyakit Aphasia adalah language disorder yang disebabkan oleh kerosakan pada kawasan tertentu otak yang mengawal ekspresi dan pemahaman bahasa. Aphasia menyebabkan seseorang tidak dapat berkomunikasi secara berkesan dengan orang lain. Ramai individu yang mengalami Aphasia akibat dari strok.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rudy Imran Meninggal Dunia, Rakan Industri Titip Ucapan Takziah

Hari ini industri hiburan tanah air dikejutkan dengan berita pemergian penulis lirik, bekas wartawan hiburan dan juga penulis novel, Rudy Imran Shamsudin yang meninggal dunia akibat penyakit kanser usus di kediaman keluarganya di Semenyih, Selangor.

Pemergian insan berbakat besar ini, membuatkan industri hiburan tanah air diselubungi rasa pilu atas kehilangan Allahyarham. Berita yang mengejukan ini membuatkan ramai rakan industri menitipkan ucapan takziah sambil mengenang kenangan Allahyarham di media sosial masing-masing.

“Sahabat yang baik.. Sentiasa beri kata-kata semangat.. Sentiasa menegur bila perlu.. Lontaran dan susunan kata yang indah.. Berbakat besar.. Bercita-cita tinggi.. Itulah sahabatku RUDY IMRAN.. Pulang sudah dikau kepada Yang Maha Pemilik..” – Erra

“Allahuakbar, satu lagi perkhabaran sedih. Allah lebih menyayangimu abang lelaki teragung kami @iman_imran75 . Kesayanganku mohon sedekahkan Al-Fatihah buat abang Rudy” – Fasha

“Dia lah orang yang banyak membantu El semasa permulaan karier El sebagai seorang pelakon..

Semoga abang ditempatkan dikalangan orang-orang yang beriman, El akan selalu doakan abang.. I’m gonna miss you abang @iman_imran75 . Terima kasih untuk segalanya!” – Elvina

“Al fatihah. Terima kasih abang Rudy, menulis untuk karya Menangkah Cinta dan banyak lagi lagu hebat. Semoga Allahyarham Rudy Imran ditempatkan bersama orang-orang bertaqwa” – Hafiz Hamidun

“Al Fatihah.. Selamat tinggal abang. Rehat lah.” – Pekin

“Semoga Allah ampunkan segala dosa-dosa arwah dan terima segala amal soleh arwah amin.. Takziah keluarga abang Rudy / @iman_imran75” – Amar Baharin

Sekadar info, Allahyarham Rudy Imran banyak menghasilkan lirik lagu yang hebat dengan nama pena Iman Imran. Antara lirik lagu yang pernah dicipta beliau adalah lagu Lelaki Teragung nyanyian Dayang Nurfaizah yang merupakan juara Anugerah Juara Lagu (AJL) ke-31.

Lagu Hey! Kau nyanyian Allahyarhamah Sandra, Nyawa dan Raga nyanyian Sarah Suhairi, Di Pintu Syurga nyanyian Dayang Nurfaizah, Menangkah Cinta nyanyian Erra Fazira dan banyak lagi.

Semoga Allahyarham ditempatkan dikalangan orang beriman. Al-fatihah.


“Doakan Saya Selamat Sampai” – Nora Ariffin Tunai Umrah Bersama Anak & Suami

Penyanyi Datuk Nora Ariffin berangkat ke tanah suci hari ini bagi menunaikan ibadah umrah, berita ini dikongsikan sendiri oleh Nora di Instagram nya menarik perhatian orang ramai di media sosial.

Menerusi perkongsian tersebut, Nora memohon maaf atas sebarang kesilapan yang dilakukannya sama ada secara sengaja ataupun tidak sengaja dan meminta agar orang ramai mendoakan diri beliau sekeluarga dapat menunaikan ibadah umrah yang mabrur di tanah suci.

“Di sini saya ingin memohon ampun dan maaf seikhlas hati atas semua salah silap (sengaja/tidak sengaja), halalkan apa yang dimakan/diminum/diambil.

Doakan saya selamat sampai ke destinasi, dapat menunaikan ibadah umrah, puasa dengan sempurna, diberikan kesihatan yang baik, dilindungi Allah SWT setiap masa dan mendapat umrah yang mabrur. Aaminn.” tulisnya

Melihat muatnaik terkini selebriti tersebut di Instagram, ramai yang menitip ucapan dan doa agar urusan Nora sekeluarga dipermudahkan serta mendapat umrah yang mabrur.

“Moga Allah mudahkan ibadah umrah Dato Nora dan keluarga..”

“Alhamdulillah. Selamat pergi dan kembali, dapat umrah yang mabrur”

“Alhamdulillah.. Semoga mendapat umrah yang mabrur dan dipermudahkan semuanya. Aminn”

“Syukur alhamdulillah moga Allah permudahkan segalanya buat Nora, suami dan anak untuk ibadah umrah dan di beri kesihatan yang baik..” komen mereka

Untuk rekod, Nora menjalani ibadah umrah bersama suaminya Dr Rushdi Ramli dan anak ketiganya Putri Nur Dahlia. Semoga Nora sekeluarga mendapat umrah yang mabrur dan dipermudahkan urusan sepanjang di tanah suci.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kenapa Mira Filzah Dilamar Jadi Duta Coway? Ini Penjelasan Dari Pengarah

Pelakon dan pengacara, Mira Filzah telah dilantik secara rasmi sebagai duta jenama untuk Coway Malaysia. Dua nama terkenal ini akan akan berganding bahu berusaha mengubah kehidupan semua komuniti di seluruh negara, satu komuniti pada satu masa.

Pelakon, model dan usahawan terkenal ini telah menambat hati rakyat Malaysia, dengan lebih 7.3 juta pengikut di akaun Instagramnya. Namanya kini menjadi sebutan ramai dan seperti Coway Malaysia, beliau sinonim dengan menjalani kehidupan yang lebih sihat dan bahagia.

Dengan Mira menjadi sebahagian daripada keluarga Coway, Syarikat Best Life Solution ini berharap kolaborasi ini akan mengukuhkan kedudukan jenama Coway di Malaysia dan menyediakan pengalaman yang lebih indah.

“Kami teruja kerana selebriti kesayangan Malaysia ini sudi menjadi sebahagian daripada keluarga kami dan kami yakin Mira sesuai menggalas tanggungjawab sebagai duta jenama Coway Malaysia. Mira bukan sahaja telah menempa nama di pentas seni tanah air, tetapi dia juga mempunyai ramai peminat dan pendiriannya sejajar dengan semangat ‘Cowayian’ kami. Kami menjangkakan kerjasama ini akan dipenuhi dengan keterujaan, terutamanya daripada pelanggan setia kami yang juga merupakan peminatnya.

Berganding dengan Mira, kami di Coway akan terus menambah baik kehidupan seluruh rakyat Malaysia demi masa depan yang lebih sihat, mesra alam dan indah,” kata Kyle Choi, Pengarah Urusan Coway Malaysia.

Sebelum ini, Mira juga berpeluang untuk menjadi Cody (Coway Lady) untuk sehari, di mana dia mengikuti seorang Cody untuk menjalankan servis produk di rumah pelanggan. Hanya dengan menjadi seorang Cody untuk sehari, beliau dapat meningkatkan kesedaran dalam kalangan pengikutnya tentang peluang pekerjaan ini yang amat sesuai bagi ibu-ibu tunggal dan juga ibu yang mempunyai anak kecil di rumah.

“Kami yakin ini merupakan cara terbaik untuk membantu ibu-ibu di luar sana yang mencari pekerjaan berpendapatan tinggi yang stabil. Mereka boleh menjadi bos dengan jadual kerja mereka sendiri dan pada masa yang sama mempunyai lebih banyak masa untuk diluangkan bersama keluarga mereka,” kata Choi.

Selain daripada itu, Coway Malaysia juga ingin mengukuhkan lagi kedudukannya sebagai jenama yang bersesuaian untuk keluarga melalui kolaborasi ini, dengan produk dan perkhidmatan yang boleh menambah baik kehidupan keluarga Malaysia. Memandangkan Mira kini berbadan dua dan bakal memulakan lembaran baharu dalam hidupnya, beliau adalah orang yang paling ideal untuk berkongsi bagaimana Coway telah memainkan peranan dalam menambah baik kehidupan sehariannya semasa hamil dan juga kehidupan baru keluarganya pada masa depan.


“Saya Takut Jadi Gila Balik”- Yassin Sulaiman

Bekas penyanyi nasyid dan komposer, Muhammad Yasin Sulaiman merayu Mahkamah Majistret membenarkan dia diikat jamin berikutan masalah kesihatan mentalnya yang teruk.

Dipetik dari Malaysia Gazette, Yasin, 46, memberitahu prosiding di Mahkamah Petaling Jaya bahawa kesihatannya terjejas dan keadaan bipolarnya mungkin menyerang semula.

“Saya diberi bekalan perubatan (semasa perintah reman) tetapi saya memerlukan ubat tambahan. Saya bimbang kesihatan saya akan terjejas untuk kali ketiga. Saya Takut Jadi Gila Balik,” katanya selepas pihak pendakwaan dan pembelaan memberi hujah di Mahkamah Majistret hari ini.

Terdahulu, Yasin mengaku tidak bersalah di Mahkamah Sesyen atas pertuduhan mengusahakan 17 pokok ganja di rumahnya di Kota Damansara pada 24 Mac lalu.

Selain itu, tiada pengakuan direkodkan di Mahkamah Majistret atas pertuduhan mengedar 214 gram ganja. Yasin tiba di mahkamah pada pukul 10.00 pagi di bawah pengiring polis.

Ketika ditemui pemberita, Yasin turut menggesa Ahli Parlimen (AP) Muar, Syed Saddiq Abdul Rahman memperjuangkan hak menggunakan ganja untuk tujuan perubatan.

“Kirimkan salam saya kepada YB Syed Saddiq Abdul Rahman, minta beliau menyegerakan hak menggunakan ganja untuk tujuan perubatan di Parlimen,” tambahnya.

Sebutan semula kes ditetapkan pada 18 Mei ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Penangkapan Yasin Sulaiman Kerana Ganja, Syed Saddiq Tampil Bersuara!

Presiden Ikatan Demokratik Malaysia (Muda), Syed Saddiq Syed Abdul Rahman tampil bersuara selepas penyanyi nasyid dan komposer, Yasin Sulaiman menitipkan pesanan untuk menyegerakan kelulusan kanabis untuk perubatan di Parlimen.

Menerusi laman Facebook, Syed Saddiq menjelaskan bahawa dia tidak akan mengulas kes penggiat seni yang ditahan kerana dadah dan akan menyerahkannya kepada pihak mahkamah.

“Saya menerima satu laporan dan klip video tentang seorang penggiat seni yang ditahan kerana terlibat dalam aktiviti ganja dan dadah. Saya tidak akan mengulas berkenaan kes ini dan akan serahkan kepada pihak mahkamah dan peguam. Saya tidak mahu mengganggu perjalanan kes.”-Syed Saddiq

Walaubagaimanapun, Syed Saddiq akui kelulusan penggunaan ganja dalam bidang perubatan adalah bukan satu perkara mudah namun dia tetap dengan pendiriannya dalam menggesa kerajaan untuk membenarkan penggunaan ganja dalam perubatan (medical cannabis).

“Saya cuma nak ulang pendirian saya dalam isu penggunaan ganja/ kanabis. Ini bukan satu perkara mudah tetapi saya akan berusaha bersungguh-sungguh untuk pastikan ada perkembangan yang baik.”-Syed Saddiq

Tambahnya lagi, ketika menjadi menteri, beliau konsisten menggesa kerajaan untuk membenarkan penggunaan ganja dalam bidang perubatan (medical cannabis) malah menyatakan bahawa Kementerian Kesihatan di bawah bekas menteri, YB Dr Dzulkefly juga pernah mengeluarkan kenyataan mengenai kesediaan Kementerian untuk membuka ruang kajian perubatan kanabis di Malaysia.

“Sejak menjadi menteri pada 2018-2020, saya konsisten dalam menggesa kerajaan untuk membenarkan penggunaan ganja dalam bidang perubatan (medical cannabis).

Malah, Kementerian Kesihatan di bawah bekas menteri, YB Dr Dzulkefly pun ada keluarkan beberapa kenyataan tentang kesediaan MOH untuk membuka ruang kajian perubatan kanabis di Malaysia.

Ia juga disambut dan diteruskan dan diteruskan di bawah menteri Kesihatan YB Khairy Jamaluddin sekarang.”-Jelas Syed Saddiq

Melalui Instagram, Syed Saddiq turut menitipkan doa agar Yasin mendapat pembelaan yang terbaik di mahkamah malah menggesa pihak terlibat untuk tidak melayan mereka yang menggunakan kanabis perubatan sebagai penjenayah.

“Saya doakan saudara @yasinsulaiman dapat pembelaan yang terbaik di mahkamah. Jangan melayan mereka yang mengambil kanabis perubatan sebagai PENJENAYAH.”-Syed Saddiq

A post shared by Syed Saddiq (@syedsaddiq)

Dipetik dari laporan Utusan Nasional, penyanyi nasyid dan komposer Yasin Sulaiman dihadapkan ke mahkamah kerana disyaki mengusahakan ‘ladang mini’ tanaman ganja di kediamannya di Kota Damansara. Yasin didakwa mengikut Seksyen 39B dan Seksyen 6B Akta Dadah berbahaya


“Ganja Berkilo-Kilo Nilai RM3.3 Juta Tak Pulak Tunjuk Muka” – Fadzil Zahari

Isu penahanan bekas penyanyi nasyid dan komposer terkenal, Muhammad Yasin Sulaiman kerana disyaki memiliki dadah dan menanam pokok ganja di kediamannya di Kota Damansara masih menjadi bualan serta perdebatan panas dikalangan orang ramai.

Hal ini juga mendapat perhatian pelakon Fadzil Zahari, di mana suami kepada Yana Samsudin ini berkongsi pandangannya dengan memberi komen berkaitan kes Yasin diruangan komen posting milik portal media hiburan tempatan.

“Malaysia ku.. Tokan dadah kena tangkap bawa masuk ganja berkilo-kilo nilai RM3.3 Juta tak pula tunjuk muka, depa ni hat sehelai dua daun ganja muka terpampang merata-rata..” komen Fadzil

Membaca komen Fadzil diruangan komen posting di Instagram portal media hiburan tempatan itu, menarik perhatian orang ramai dan rata-rata ramai yang bersetuju dengan pandangan pelakon tersebut.

“@fadzilzahari Bila kau bukan siapa-siapa bang”

“@fadzilzahari Biasa lah bang tokan ada bos besar kat belakang dok salut dana kena tahan hari ni, esok lusa lepas lah”

“@fadzilzahari Tu beza nya orang kaya dan B40”

“@fadzilzahari Duit adalah raja.. Faham-faham je lah.. Ini lah Malaysia” komen mereka

Untuk rekod, Mahkamah Seksyen dan Majistret menetapkan kes Yasin akan disebut semula pada 18 Mei ini nanti. Tertuduh didakwa mengikut Seksyen 39B dan Seksyen 6B Akta Dadah berbahaya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sakit Badan Yang Teruk”-Catriona Ross Kongsi Pengalaman Dijangkiti COVID-19

Pelakon, Catriona Ross tampil, memberi perkongsian dirinya yang telah dijangkiti COVID-19.

Menerusi Insta Stories, Catriona Ross akui sesetengah individu tidak mengalami gejala ringan akibat COVID-19 namun harus melawannya dengan fikiran dan kemahuan untuk kekal kuat.

“Ya benar, sesetengah orang tidak mengalami gejala ringan. Ia boleh menjadi teruk tetapi anda perlu melawannya dengan fikiran & kemahuan anda untuk kekal kuat. Ia adalah medan pertempuran minda.

Saya percaya kawan-kawan yang cakap ‘mild je, macam flu biasa’..Haha Tidak. Saya mempunyai cerita yang berbeza.”-Kongsi Catriona Ross

Tambahnya lagi, Catriona menceritakan bahawa dia mengalami sakit badan dan lenguh yang teruk malah badannya menjadi lemah disebabkan COVID-19.

“Perasaan tu..Bila badan rasa macam nak tercabut. COVID berbeza antara seseorang dengan yang lain. Ianya bukan ‘one size fits all and definitely not’ macam demam selsema biasa. Harus mengekalkan kekuatan mental anda dan menjadi kuat dari segi mental adalah satu-satunya cara untuk meneruskannya.

“Bagi sesetengah orang, COVID memberi anda sakit badan yang teruk. Sakit & lenguh yang mana saya tidak dapat jelaskan tetapi sendi anda lenguh, badan rasa lemah. Mereka yang pernah mengalami denggi sebelum ini akan lebih faham.”-Catriona Ross

Di akhir Insta Stories nya, Catriona menegaskan bahawa gejala COVID adalah berbeza terhadap seseorang individu dengan yang lain dan mengakui ianya bukan “demam flu biasa” yang berlaku pada dirinya.

Sama-sama kita doakan agar Catriona Ross diberikan kesembuhan dengan cepat.


“Jangan Risau Halal” – Alif Satar Jelas HausBoom X Cheers Selamat Untuk Di Minum

Tular di Facebook di mana seorang wanita yang memarahi anaknya kerana disangka membawa masuk air minuman keras menjadi tumpuan orang ramai di media sosial.

Melihat di dalam tangkap layar mesej yang viral itu, wanita berkenaan meluahkan rasa terkejut melihat air tin jenama HausBoom X Cheers yang disangkakan air minuman keras berada dalam peti sejuk rumahnya.

“Korang ni dah hilang akal ke bawa air macam ni masuk rumah? Tak masuk malaikat rumah ni! Siapa ajar bawa air macam ni masuk rumah ibu?”

Wanita berkenaan menegur siapa diantara ahli keluarganya yang membawa masuk minuman tersebut menerusi pesanan mesej WhatsApp kumpulan keluarganya. Melihat mesej tersebut, anak wanita berkenaan segera jelaskan minuman tersebut halal untuk diminum.

“Itu halal lah ibu, kak cik beli untuk adik tau. Bukan arak ya ampun”

Gara-gara tangkap layar mesej tersebut tular di media sosial, pelakon dan usahawan, Alif Satar tampil beri penjelasan menerusi rakaman video ringkas di Instagram nya. Menurut Alif, minuman HausBoom bukan minuman beralkohol dan diperakui halal serta selamat untuk di minum.

“Jangan risau makcik, kakak-kakak, tuan-tuan, puan-puan ini dia HausBoom X Cheers buatan tempatan. Jangan risau dia ada logo halal kat sini. The Boom beverage HausBoom Cheers jangan risau halal selamat untuk di minum” ujar Alif

A post shared by Alif Satar® (@alifsatar)

Menerusi kapsyen ringkas Alif, pelakon ini menegaskan minuman dari HausBoom dijamin halal dalam pada itu Alif juga berkongsi harga minuman tin HausBoom X Cheers terbaru itu dijual pada harga RM1.30 di pasaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Amyra Rosli Hidap Penyakit Misteri, Amar Mohon Orang Ramai Kongsi Cara Rawatan

Pelakon, Amyra Rosli kini berada dalam keadaan tidak sihat dan mengalami bengkak pada kaki sehingga menyebabkannya sukar untuk berjalan.

Perkara itu didedahkan sendiri oleh suami kepada Amyra iaitu Amar Baharin melalui hantaran di Instagram yang menceritakan bahawa Amyra kini mengalami sakit sendi pada seluruh badan kaki membengkak seperti orang mahu bersalin.

“Isteri saya tak berapa sihat. Kaki ada kesan lebam-lebam. Sendi satu badan sakit. kaki bengkak macam orang nak bersalin (saya rasa water retention). Batuk tak berhenti.”-Kongsi Amar

Tambahnya lagi, Amar menyatakan bahawa Amyra mengalami masalah tersebut selepas disahkan positif COVID-19 pada bulan lepas malah turut meminta orang ramai yang pernah alami benda yang sama untuk berkongsi jalan penyelesaian. Hal ini disebabkan pihak doktor juga tidak dapat memberikan penyelesaian terhadap penyakit yang dihidapi Amyra.

“Semua ni jadi selepas +ve SARS-COV-2 6 March 2022. Ada siapa-siapa yang alami benda yang sama? Ada jalan penyelesaian tak? Sebab Doktor masih tak dapat solution kepada penyakit dia. Kalau ada, mohon share plz. Kami tengah ikhtiar.”-Amar

Sekadar info, Amar Baharin dan Amyra Rosli mendirikan rumah tangga pada tahun 2016. Hasil perkahwinan tersebut, mereka dikurniakan dua cahaya mata iaitu Aqeef Anaqi ,5, dan Ayra Aryssa, 2.


Isu Pensyarah Hina Pelajar, Peguam Hafidzah Titip Nasihat Buat Netizen!

Isu pensyarah wanita yang menghina seorang pelajar kerana tidak mempunyai komputer riba dan memperlekehkan golongan B40 mendapat reaksi dari pelbagai pihak termasuklah peguam Nurul Hafidzah Hassan yang tampil menitipkan nasihat buat para netizen.

Melalui hantaran di Instagram, Hafidzah meminta orang ramai agar tidak cepat menghukum di atas situasi yang sedang hangat diperdebatkan di media sosial dan belajar untuk sentiasa mempunyai dua cerita yang menyokong versi masing-masing.

“Zaman sekarang ni, semua jadi viral. Kadang salah orang. Kadang salah kita. Apapun, jangan cepat menghukum. Tak kisahlah di sebelah mana kita sokong. Belajarlah yang sentiasa ada dua cerita yang menyokong versi masing-masing.”-Tegur Hafidzah

Tambahnya, hal ini disebabkan mereka tidak tahu apa yang sedang berlaku sebenarnya sudah pasti semuanya mempunyai alasan yang tersendiri malah bergantung kepada minda mereka untuk mempercayai versi yang mana.

“Sebab kita pun tidak tahu apa yang berlaku sebenarnya. Mengapa kata-kata itu dilemparkan. Mengapa pelajar itu tiada laptop. Mengapa itu mengapa ini. Pasti semuanya ada alasan tersendiri.

Dan sama ada kita percaya atau tidak, ia bergantung kepada keterbukaan minda kita untuk mempercayai versi yang mana.”-Hafidzah

A post shared by Peguam | Lawyer | (@hafidzahhassan)

Di akhir hantarannya, peguam ini turut menitipkan pesanan buat netizen agar menjadi orang yang bijak dan bertanggungjawab menggunakan media sosial. Malah, netizen juga boleh membuat andaian sendiri namun biarkan ia terhenti di minda mereka sahaja kerana ia tiada manfaat untuk dikongsikan dan tiada mudarat yang akan berlaku kepada orang lain.


[VIDEO] Lagu Terakhir Buat Teman Kerjasama Terakhir Allahyarham Rudy Imran & Indigital Music

Satu perkongsian di Instagram milik Indigital Music pada hari Jumaat yang mulia ini, membuatkan ramai yang berasa sebak melihat video yang dikongsikan di media sosial syarikat pengurusan tersebut.

Menerusi perkongsian tersebut, pihak Indigital Music mendedahkan lagu Terakhir Buat Teman nyanyian Hazama bersama Allahyarhamah Siti Sarah merupakan kerjasama terakhir bersama Allahyarham Rudy Imran.

Pihak pengurusan Indigital Music mengagumi sikap dedikasi yang ditunjukan arwah dan turut terlibat dalam semua proses bagi menyiapkan lagu Terakhir Buat Teman.

Lagu TERAKHIR BUAT TEMAN merupakan lagu terakhir kerjasama antara Indigital Music dan Allahyarham Iman Imran. Dan ini merupakan antara kenangan yang sempat diabadikan ketika @iman_imran75 @sitisarahraissuddin dan @hazamamuzik berbincang sebelum proses rakaman lagu berlangsung pada 2020.

Sikap dedikasi yang ditunjukan oleh Allahyarham Rudy sangat kami hargai apabila sanggup bersama-sama terlibat dalam segala proses hingga lagu ini siap.

Semoga tenang di alam sana Rudy dan Siti Sarah. Kami akan terus merindui. AL-FATIHAH”

A post shared by Indigital Music (@indigitalmusic)

Semoga Allahyarham Rudy dan Allahyarhamah Siti Sarah ditempatkan dikalangan orang-orang yang beriman. Al-fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keluarga Dr Jezamine Bukan Lagi Berlima? Rakan Selebriti Dan Netizen Ucap Tahniah

Muatnaik terkini di media sosial milik Dr Jezamine Lim, isteri kepada pelawak terkenal tanah air, Harith Iskander  di Instagram nya mencuri perhatian ramai dengan berita yang dikongsikan beliau.

Menerusi perkongsian Dr Jezamine, beliau bakal menimang cahaya mata keempat tidak lama lagi, berita gembira ini dikongsikan dengan muatnaik fotonya bersama suami dengan menulis kapsyen ringkas di Instagram nya.

“Selamat datang anak nombor 4 dalam perjalanan.. Saya terkedu… @harithiskander” tulisnya

Melihat perkongsian tersebut, ramai kenalan, rakan selebriti dan warganet membanjiri ruangan komen posting dengan menitip ucapan tahniah kepada Dr Jezamine dan Harith.

“Rupa terdiam tu haha abang!! Alhamdulillah tahniah!!” titip Lisa Surihani

“Hahahah Ia pasti akan berlaku tahniah kamu berdua!!” komen Yiu Lin

“Tahniah.. Kekuatan anda beri inspirasi kepada ramai orang.. Doakan anda sihat”

“Berita yang menggembirakan! Tahniah kamu berdua!!!!!”

“Tahniah kepada kamu berdua” komen mereka

Sekadar info, Dr Jezamine Lim dan Harith Iskander mendirikan rumah tangga pada tahun 2010 dikurniakan dengan tiga orang anak iaitu Zander Xayne Iskander berusia 10 tahun, Alessandrea Jayne Iskander berusia 9 tahun dan Zydane Xayne Iskander berusia 7 tahun.


“Dulu Saya Gadai Barang Untuk Pelajaran Anak’- Penerbit Datuk Ayu Puteh Ulas Isu Pensyarah Hina B40

Kecoh baru baru ini mengenai satu video yang menjadi bualan ramai apabila menunjukkan seorang pensyarah dari IPTA tempatan yang sedang mengajar menerusi Google Meet memperlekeh seorang pelajar daripada golongan B40.

Sebelum ini Murai MY ada berkongsikan satu artikel mengernai kejadian yang berlaku. Menerusi ruang komen di instagram Murai MY, Penerbit Datuk Ayu Puteh turut mengulas dengan isu yang telah berlaku tersebut.

Dalam ruangan komen tersebut, Ayu menyatakan bahawa baginya apa yang diperkatakan oleh pensyarah tersebut mengikut penerimaan orang yang mendengarnya.

Dia turut berkongsi pengalaman menjual rantai dan gelang miliknya untuk memberi adiknya belajar komputer dan bahasa Inggeris.

Bukan itu sahaja, duit hasil jualan tersebut juga digunakan untuk membelli komputer untuk anaknya belajar.

Baginya, dia bersetuju dengan tindakan pensyarah tersebut kerana dia pernah merasai keadaan dimana terpaksa mengadaikan barang-barang untuk membantu anak dan adik beradik lain atas dasar rasa bertanggungjawab.

Tambahnya lagi diruang komen, dia turut meminta maaf terlebih dahulu sekiranya ada yang tersinggung dengan apa yang ditulisnya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sweet Sangat”- Erra Fazira Teruja Dapat Kejutan Datuk Awie Ke Konti

Sebelum ini aktres popular, Erra Fazira mendedahkan kemunculannya dalam segmen Pagi Di Sinar menerusi stesen Sinar FM baru baru ini hanya sementara sahaja.

Pelakon, penyanyi dan pengacara berusia 48 itu berkata, dia hanya menggalas tanggungjawab mengendalikan segmen pagi bersama Angah, Jepp dan Rahim selama sebulan.

Malah Erra juga turut menyatakan tugasan tersebut agak mencabar dan masih cuba menyesuaikan diri.

Semalam menerusi perkongsian di halaman Instagram, Erra menyatakan bahawa dia tidak diberitahu mengenai kehadiran tetamu jemputan yang akan hadir pada hari tersebut dan kehadiran tetamu jemputan kali ini seolah-olah memberikan kejutan buatnya.

A post shared by Erra Fazira (@errafazira)

Erra juga turut mendedahkan bahawa kehadiran Awie ke konti sangat mengejutnya dan merasa sangat “sweet” dengan perkara tersebut.

Dia juga turut berterima kasih kerana kesudian Datuk Awie turun ke konti untuk memeriahkan pagi tersebut disamping dapat menambahkan lagi memori indah dalam lipatan sejarah mereka.

Akhir penulisannya, Erra mendoakan kesihatan dan kegemilangan kerjaya Awie serta kebahagian bersama keluarganya.


“Bersih Wajah Awak”- Amelina Sempat Tatap Wajah Arwah Rudy Sebelum Dikebumikan

Baru ini, industri hiburan tanah air dikejutkan dengan berita pemergian penulis lirik, bekas wartawan hiburan dan juga penulis novel, Rudy Imran Shamsudin yang meninggal dunia akibat penyakit kanser usus di kediaman keluarganya di Semenyih, Selangor.

Dalam perkongsian di halaman Instagram, Amelina yang merupakan artis yang rapat dengan arwah turut berkongsikan kesedihannya tersebut.

Baginya, dia sangat terasa akan kehilangan dan pemergian arwah dalam industri mahupun sebagai rakan artis.

Malah, Amelina juga turut menyatakan bahawa semasa dia melihat wajah arwah setelah dimandikan, arwah kelihatan sangat berseri, bersih dan dalam keadaan redho.

Dia juga turut menyatakan bahawa ramai rakan artis dan sahabat sahabatnya yang turut hadir semasa di masjid.

A post shared by AMELINA AMIR (@amelinaamirsharipuddin)

Tambahnya lagi, dia turut bersyukur kerana berpeluang berdiri dan bersama berada disisi arwah untuk kali yang terakhir. Kali ini, Amelina tidak bawa apa apa, dia hanya membawakan Al Fatihah untuk arwah.


“Hilang Laki Tak Rasa Apa, Hilang Mak…”- King Coco Luah Rasa Sedih Sambut Ramadan

Esok semua umat beragama Islam akan berpuasa Ramadhan untuk tahun 2022. Pasti ramai yang tidak sabar dan mempunyai perancangan tersendiri bersama keluarga tersayang.

Di Instagram Story, King Coco meluahkan emosi mengenai sambutan puasa pada tahun ini.

Dia menyatakan untuk tahun ini emosinya tidak stabil kerana tahun ini dia tidak dapat berpuasa bersama ibunya yang telah tiada tambahan pula bulan April adalah bulan kelahiran ibunya.

Menurut apa yang dikongsi di Instagram Story, King Coco terlalu merindukan arwah ibunya sehingga menyebabkan dia tidak boleh ‘move on’. Baginya, tiada cinta yang lebih agung dari cinta seorang ibu.

King Coco turut memaklumkan bahawa baginya hilang suami tidak memberi kesan kepadanya, malah kehilangan seorang ibu menyebabkan dunianya menjadi gelap.

Akhir penulisannya, King Coco menyarankan kepada semua untuk menghargai ibu yang masih hidup dan jangan berkongsi mengenai keburukan ibu di media sosial kerana zaman sekarang terlalu ramai yang menjadi ‘tanggang’ moden.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ebit Lew Hadiahkan Kereta Perodua Bezza Pada Penjual Aiskrim

Pada akhir bulan Mac lalu tular sebuah video di TikTok di mana kelihatan pemandu motosikal beroda tiga menggunakan beg kecil bagi menahan sinar cahaya matahari pada wajah wanita berusia yang baring di dalam ruang tepi kenderaan tersebut di sekitar jambatan angkat di Terengganu. Ia sekaligus jadi tumpuan ramai.

Difahamkan pemandu motosikal beroda tiga itu merupakan seorang penjual aiskrim potong dan kini menjaga ibu saudaranya yang berstatus Orang Kurang Upaya (OKU). Wanita tersebut sering membawa ibu saudaranya berniaga ke mana-mana sahaja dengan menaiki motosikal beroda tiga itu.

Video yang dikongsikan di Shiha Nizam di akaun TikToknya mendapat perhatian dan simpati orang ramai termasuklah pendakwah terkenal tanah air sendiri, Ebit Lew.

Tolong sesiapa kenal please let me know! Tolong guna kuasa viral 🙏🏻🤲🏻 saya nak bantu dia dgn cara x seberapa saya.🥺😢#drawbrigeterengganu #kuikhlaskan #adwenfi #berandatiktok #foryoupage #fypシ

Menjengah di laman Facebook pendakwah terkenal itu, Ebit yang berasa sebak dengan kisah penjual aiskrim yang menjaga ibu saudaranya itu bertindak pantas menghulurkan bantuan dengan menghadiahkan sebuah kereta Perodua Bezza untuknya.

“Sebak syukur rasa pada 1 Ramadhan kami dapat hadiahkan kereta Perodua Bezza baru untuk akak yang viral kebaikannya menjaga makciknya sakit OKU dengan bawa berniaga ke mana-mana dalam motor roda tiga di Terenganu.” Tulisnya

Berdasarkan perkongsian Ebit di Facebook, pendakwah ini dedahkan beliau membawa penjual aiskrim bersama ibu saudaranya yang OKU untuk membeli kereta di Kuala Terengganu dan kenderaan tersebut dibayar secara tunai.

“Lepas subuh terus ke Terengganu. Sampai tadi akak ni terkejut dan gembira. Saya terus bawa kakak ni beli kereta dekat Perodua Kuala Terengganu. Baik layanan semuanya terus kami bayar tunai kereta ni untuk hadiah pada akak ni.” Tulisnya lagi

Dalam perkongsian tersebut Ebit juga menitip pesan bagi yang ingin memberi bantuan, orang ramai boleh berbuat demikian dengan membeli aiskrim potong dari wanita tersebut untuk sebarang program atau majlis berbuka puasa.


Teruk Dikecam Kerana Bertanyakan Soalan Kepada Madammu, Iqbal Akui Sedih Dengan Sikap Netizen

Usahawan sensasi, Ahmad Iqbal Zulkefli mendedahkan bahawa dia mendapat kecaman yang teruk oleh netizen selepas bertanyakan soalan kepada pengasas kosmetik Noir Health & Beauty, Eriyca Baiduri atau Madammu yang juga penaja utama Anugerah Juara Lagu k3-36 (AJL 36). Iqbal bertanya adakah pernah merasa bosan untuk memberi barangan berjenama mewah.

Menerusi Insta Stories, Iqbal memberi penjelasan sebabnya  bertanya soalan sedemikian adalah kerana dirinya sendiri rasa penat untuk membeli barangan jenama mewah meskipun dia mampu untuk membelinya.

“Saya kena kecam teruk tadi apabila bertanya soalan ‘Madam, madam pernah rasa bosan tak beli barang branded mahal-mahal, kasut, bag puluh-puluh ribu?

Kenapa saya tanya begini sebenarnya, sebab saya sendiri kadang rasa penat beli barangan mewah seharga begitu meskipun mampu.

Jadi kerana saya suka ikuti cara pembawaan Madam, saya pun teringin tahu. Sesetengah orang yang mampu, tidak pernah bosan beli barangan seharga begitu. Saya tidak tahu apa yang difaham netizen.”-Iqbal

Tambahnya lagi, Iqbal akui terkejut membaca komen netizen yang memintanya untuk jangan mengganggu Madammu yang sudah berstatus isteri. Malah, Iqbal turut meluahkan rasa sedih dengan sikap netizen seolah-olah dirinya tidak tahu menjaga batas dan menghormati orang lain.

“Saya terkejut baca komen, ‘jangan kacau, Madam sudah kahwin’. Saya mengikuti live Facebook Madam sudah 4 tahun lepas dan Madam sentiasa jawab baik setiap pertanyaan saya.

Sedih netizen fikir seolah saya ini tiada didikan, tidak tahu batas dan menghormati orang”-Kongsi Iqbal

Sekadar info, Eriyca Baiduri atau lebih dikenali sebagai Madammu merupakan pengasas produk kosmetik Noir Health & Beauty. Beliau juga menjadi penaja utama Anugerah Juara Lagu ke-36 (AJL36) yang berlangsung di Dewan Merdeka, Pusat Dagangan Dunia Kuala Lumpur pada Mac 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dianggap Mempersendakan Agama! Mila Jirin, Iesya Toh & Fizz Fairuz Antara Selebriti Kecam Aksi Iqram Dinzly

Pengacara terkenal, Iesya Toh tampil meluahkan rasa bimbang terhadap video yang tular di media sosial yang memaparkan individu yang mirip dengan pelakon sensasi, Iqram Dinzly yang memakai pakaian tidur wanita dengan berlatar muzik alunan selawat.

Menerusi hantaran di Instagram, Iesya menyatakan bahawa dia tidak faham dengan motif pelakon tersebut yang sengaja mengadakan live dengan aksi sebegitu serta turut menyifatkan ia sebagai menakutkan.

“Viral sana sini. Sangat menakutkan. Tak faham motif dia. Dia buat LIVE tunjuk aksi macam ni! Kenapa?”-Iesya Toh

Tambahnya lagi, Iesya mengeaskan bahawa selagi tiada tindakan yang diambil oleh pihak terlibat terhadap pelakon itu, selagi itulah ramai yang akan mempersendakan agama.

“Selagi tiada tindakan tegas, selagi tu ramai yang akan mempersendakan!! Ilmu apa yang nak kita tinggalkan untuk anak cucu cicit akan datang?”-Tegas Iesya

A post shared by Iesya_Toh 2 (@iesyatoh2)

Dri ruangan komen, rata-rata peminat dan rakan selebriti turut meluahkan rasa berang terhadap video pelakon sensasi itu malah ada yang turut mendoakan agar dia diberi hidayah untuk menjadi lebih baik.

“Bila CONTENT lagi penting dari ADAB! orang macam ni tak perli di repost/ di viral kan content mereka sebab utama mereka buat VIDEO tak berfaedah ini adalah untuk VIRAL dan POPULARITI. Ayuh kita berdoa bersama-sama agar Allah beri hidayah buat kita semua dan moga Ramadan tahun ini lebih banyak dapat kita BERAMAL MENGEJAR KEBAIKAN.”-Mila Jirin

“Kena ambik tindakan sesekali..Apa motif dia sekalipun, dia tetap mempersendakan agama.”Dato Fizz Fairuz

Walau nak cari perhatian sekalipun bukan macam ni. Astaghfirullahalazim. Semoga Allah kurnia hidayah untuk @iqram.dinzly.”-Sharifah Zarina

Walaubagaimanapun, dipetik dari laporan Harian Metro, Iqram menyatakan bahawa karakter itu dikenali sebagai Princess Iqy Dinzly dan bertujuan untuk menyentuh hati netizen agar membuat pilihan sama ada mahu berselawat atau menyaksikan perkara maksiat.


Buffet Ramadan Di Seri Pacific Hotel KL Menyajikan Citarasa Zaman Berzaman

Selepas selama 2 tahun kita menyambut ramadan di kala berhadapan dengan pendemik covid-19 kini ramai berpeluang berbuka puasa di restoran dan hotel yang menyediakan buffet ramadan. Baru-baru ini Seri Pacific Hotel Kuala Lumpur telah menganjurkan Prebiu Berbuka Puasa “Citarasa Zaman Berzaman” di Zende Restaurant, Seri Pacific Hotel Kuala Lumpur pada 24 March 2022 yang lalu.

Bufet Citarasa Zaman Berzaman menawarkan pelbagai jenis menu dengan menampilkan lebih 300 jenis masakan yang berbeza setiap hari yang disediakan oleh Chef Hj Mohd Saad bin Othman dan pasukannya. Masakan kampung seperti Pucuk Ubi Masak Lemak Pedas, Ikan Merah Panggang ala Portugis, Rendang Udang Harimau Daun Kunyit, Perut Lembu masak Lemak Rebung adalah beberapa hidangan Melayu Tradisional “mesti cuba” di Seri Pacific Hotel Kuala Lumpur!

Hidangan lain yang turut menjadi kegemaran adalah Kambing Panggang yang turut menjadi salah satu tarikan ramai zaman berzaman di Seri Pacific Hotel Kuala Lumpur termasuk ‘Sup Gear Box- Power’, Sup Ekor Bakar, Kari Kepala Ikan, dan Satay. Bagi mereka yang menitik beratkan soal pemakanan dan diet seimbang, bolehlah memilih Ulam-Ulaman Kampung sebagai hidangan sampingan.

Persembahan secara langsung oleh kumpulan “Orkes Sri Johor” akan menghiburkan anda sekeluarga dengan alunan ghazal dan traditional pada setiap hari Jumaat hingga Ahad sepanjang bulan puasa di Zende Restaurant, Seri Pacific Hotel Kuala Lumpur. Surau juga disediakan bagi membolehkan pengunjung untuk beribadah tanpa meninggalkan kawasan hotel dan juga kaunter pembayaran zakat disediakan bagi memudahkan pengunjung untuk melangsaikan tanggungjawab membayar zakat sepanjang bulan Ramadan.

Bufet Citarasa Zaman Berzaman di Seri Pacific Hotel Kuala Lumpur Bufet Citarasa Zaman Berzaman bemula dari 04 April hingga 01 Mei 2022, dari jam 6.30 ptg hingga 10.30 mlm. Harga pembelian awal adalah RM120.00 bersih seorang, RM60 untuk kanak-kanak berumur 6-12 tahun dan warga emas 60 tahun ke atas manakala harga biasa adalah RM150 bersih seorang. Setiap pembelian awal sebanyak 10 baucer akan mendapat percuma 1 baucer. Bufet Ramadan akan berlangsung di Zende Restaurant, Seri Pacific Hotel Kuala Lumpur.

Untuk sebarang pertanyaan sila hubungi +603-4042 5555 atau layari www.seripacifichotel.com..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Keren Banget Amora” – Rakan Artis & Peminat Puji Suara Anak Krisdayanti Merdu

Satu perkongsian milik penyanyi legenda terkenal Indonesia, Krisdayanti mencuri perhatian ramai di media sosialnya baru ini. Wanita jelita ini memuatnaik video nyanyian anak perempuannya, Ariannha Amora Lemos di Instagram menjadi tumpuan ramai.

Ke mana tumpahnya kuah kalau tidak ke nasi, begitulah peribahasa yang boleh digambarkan tatkala mendengar suara lunak anak perempuan Krisdayanti, Amora yang membawa lagu lama ibunya pada tahun 1998 dengan gaya nyanyian yang lebih moden.

Menerusi penulisan ringkas Krisdayanti di Instagram nya, selebriti jelita tersebut mengucapkan terima kasih pada guru vokal Puspita kerana mengajar Amora bernyanyi dengan gaya yang moden bagi merakam semula lagu lama tersebut.

“Lagu yang saya rakam tahun 1998, ciptaan @embi.c.noer untuk sinetron fenomenal Doaku Harapanku @mvppictures_id @raampunjabimvp

Terima kasih cik @puspita.wardhani.adjie yang membimbing membawa anak-anak kembali merakam dengan gaya bernyanyi yang lebih moden di Ramadan tahun ini. @amora_lemos05″ tulisnya

A post shared by KRIS DAYANTI (@krisdayantilemos)

Mendengar suara nyanyian Amora di Instagram, membuatkan ramai rakan kenalan selebriti seperti Rossa, Devi Lanni, Widyawati, Cindy Claudia dan peminat memuji suara Amora sangat merdu seperti ibunya.

“Y Allah Amora dah ada itunes belum? Makcik mahu beli” titip Devi Lanni

“Keren sangat anakmu li @krisdayantilemos” komen Widyawati

“Keren Amora! Suaranya mirip Mimi ya” kata Cindy Claudia


Jom Semak Harga & Sajian Buffet Ramadan Yang Ditawarkan Oleh 10 Hotel Mewah Di Sekitar Selangor & Putrajaya

Bulan Ramadan yang penuh keberkatan menjelang tiba, dan Kempen Ramadan oleh pihak Tourism Selangor yang dinanti-nantikan kini kembali; kali ini lebih besar dan meriah! Kempen yang berlangsung bermula 1 April hingga 15 April ini akan dijalankan di laman sesawang rasmi Tourism Selangor; www.selangor.travel dan landasan media sosial rasmi Facebook, Instagram, Twitter dan aplikasi TikTok rasmi Tourism Selangor.

Pelbagai hadiah menarik ditawarkan sepanjang Kempen berlangsung seperti baucar bufet ramadan di hotel-hotel terkemuka sekitar Negeri ini! Adalah tidak dinafikan, bulan Ramadan yang mulia memberi peluang kepada umat Islam untuk mengeratkan hubungan mereka dengan Yang Maha Esa. Namun, seiring dengan elemen kerohanian, aktiviti berbuka puasa secara bufet di restoran-restoran dan hotel-hotel juga sering menjadi pilihan sepanjang bulan ini. Justeru, pihak Tourism Selangor berbesar hati menganjurkan beberapa pertandingan sepanjang tempoh Kempen, yang menawarkan baucar bufet Ramadan dari 12 hotel seperti tersenarai bagi memberikan sebuah pengalaman gastronomi yang tidak akan anda lupakan!

Tahun ini, Cyberview Resort & Spa menganjurkan bufet Ramadan jamuan berbuka puasa dengan hidangan lazat yang anda tidak mahu ketinggalan! Dari 3 April hingga 1 Mei 2022, penduduk Cyberjaya dan kawasan sekitarnya boleh menikmati bufet Ramadan di sini yang menawarkan pelbagai hidangan istimewa yang tidak akan mengecewakan seperti Nasi Dagang Kelantan, Patin Pais Tempoyak, Aneka Laksa, Udang Segar Dengan Cili Mentega, Asam Pedas Johor/Tempoyak Sungai Pahang, Kambing Panggang Madu, Mexican Bunuelos dan Zalabiyeh. Jangan lupa untuk cuba bufet Ramadan mereka dengan harga RM 138 untuk dewasa dan RM 69 untuk kanak-
kanak.

Bulan Ramadan ini, berbuka puasa bersama orang tersayang dengan menjamu selera dengan hidangan bufet di Makan Kitchen dari 3 April hingga 3 Mei 2022 di DoubleTree by Hilton Putrajaya Lakeside. Rasai warisan makanan Malaysia dengan 80 hidangan lazat mewakili 13 Negeri. Anda juga berpeluang memenangi perjalanan menaiki belon udara yang indah untuk dua orang dengan tempahan bufet ini! Ayuh bersama-sama nikmati juadah “Jelajah Selera” mereka dengan harga RM178 (dewasa) dan RM89 (kanak-kanak), manakala kanak-kanak di bawah 5 tahun makan secara percuma.

Menu Istimewa bertemakan “Balik Kampung” menanti anda sekeluarga di Tenera Hotel. Bufet Ramadan di Grand Ballroom di sini menawarkan menu yang pelbagai bagi memenuhi citarasa yang berbeza, sesuai untuk semua tetamu yang diraikan. Bulan Ramadan merupakan masa yang terbaik bagi meraikan keluarga dengan 40 gerai yang menghidangkan lebih 100 menu pilihan bermula pada 4 April sehingga 30 April ini. Hotel Tenera juga menyediakan promosi istimewa pada harga RM88 bagi seorang dewasa hanya untuk 10 hari pertama Ramadan sahaja. Manakala, bagi hari-hari berikutnya, harga untuk seorang dewasa adalah RM118, dan RM59 untuk kanak-kanak (5 – 12 tahun). Kanak-kanak berumur 4 tahun ke bawah makan dengan percuma.

Raikan kebersamaan dengan orang tersayang dengan Bufet Ramadan “Cita Rasa dan Nostalgia” mereka yang menampilkan hidangan antarabangsa dan tempatan. Manjakan diri dalam keselesaan Bilik Grill Gaya Malaysia Charcoal bermula 2 April hingga 30 April 2022. Menu kambing panggang di sini pasti akan membangkitkan selera anda. Cuba sajian bufet mereka dengan hanya RM170 seorang dan diskaun 50% untuk kanak- kanak. Manakala, kanak-kanak di bawah enam tahun makan secara percuma!

Marilah nikmati “Santapan Rasa Sayang” di AVANTÉ Hotel, Bandar Utama bermula pada 4 April hingga ke 30 April 2022. Hidangan yang ditawarkan adalah pelbagai seperti Daging Dendeng, Kari Kepala Ikan Utara, Ayam Masak Kicap Pedas, Labu Lemak Putih, Bubur Tradisional, makanan laut, Maki & Sushi, ‘Chocolate Fountain’, pencuci mulut dan banyak lagi! Harga bufet Ramadan adalah RM 148 bagi seorang dewasa dan RM 74 bagi seorang warga emas atau kanak-kanak.

Raikan bulan Ramadan yang mulia ini dengan menikmati bufet Ramadan bermula dari 4 April hingga 1 Mei 2022 di Mardhiyyah Hotel & Suites. Bufet Warisan Bonda disajikan di sini menampilkan hidangan terbaik dari semua Negeri di Malaysia termasuk hidangan antarabangsa. Buat tempahan sekarang dengan harga RM145 bagi seorang dewasa, RM110 untuk seorang dewasa berumur 60 tahun ke atas, dan RM90 untuk kanak-kanak berumur 6 – 12 tahun.

Ramadan Kampunglicious kembali dibawakan oleh Palm Garden Hotel, Putrajaya, A Tribute Portfolio Hotel tahun ini. Kumpulkan keluarga dan rakan-rakan anda dan jamu mereka dengan cita rasa kampung halaman yang disediakan oleh Chef Eksekutif dan pasukan kulinari di sini. Pilihan menu antarabangsa juga turut ditawarkan. Semuanya mengenai kepelbagaian rasa yang memikat kerana hotel ini membawakan anda seleksi menu seperti kambing panggang, sate, kari sup dalam kawah, ayam golek dan banyak lagi. Bufet Ramadan Kampunglicious akan berlangsung bermula 4 April hingga 2 Mei 2022 dengan harga adalah RM98 bagi seorang dewasa dan RM49 bagi kanak-kanak.

Bulan puasa ini, New World Petaling Jaya Hotel menyajikan pelbagai hidangan tempatan dan antarabangsa dari Kambing Golek Shawarma, Nasi Ayam Hainan hingga Ayam Tandori dan Ais Krim Soft Serve, Ais Kacang, air krim Gelato & Sorbet dan banyak lagi Manjakan diri dengan lebih 150 hidangan menerusi bufet Santapan Warisan dengan harga RM158 (dewasa) dan RM 79 (6 hingga 12 tahun) pada 4 April hingga 7 April 2022. Manakala harga pada 11 April hingga 26 April 2022 adalah RM98 (dewasa) dan RM49 (6 hingga 12 tahun).

Bulan Ramadan yang tiba diserikan lagi dengan keenakan berbuka puasa di Hotel Premiere bermula pada 4 April hingga 30 April 2022. Menampilkan tema Bufet Ramadan Warna Warni, ianya menampilkan citarasa kampung serta menu makanan Melayu yang popular. Tambahan pula, Hotel Premiere menampilkan stesen memasak secara langsung untuk menu seperti Kuey Teow Goreng, Roti Canai, Pisang Goreng, Popiah Basah, Sate, Apam Balik, dan Murtabak. Dari 16 Mac hingga 3 April 2022, harga Bufet bagi tempahan awal ialah RM98 bagi seorang dewasa. Manakala harga bufet biasa ialah RM 118 bagi seorang dewasa dan RM78 untuk warga emas atau kanak-kanak.

Sheraton Petaling Jaya Hotel menjemput anda untuk “melancong” ke seluruh Malaysia dengan menikmati masakan Melayu warisan istimewa melalui dua bufet Ramadan bertema “Citarasa Rantau” di Feast dan “Santapan Iftar” di Ballroom Banquet. Setiap bufet menampilkan hidangan tempatan seperti Ayam Percik dari Kelantan, Rendang Daging Minang dari Negeri Sembilan, Sayur Paku Belacan dari Sarawak, serta pelbagai hidangan pencuci mulut yang menyelerakan. “Citarasa Rantau” bermula dari 3 April hingga 2 Mei 2022 pada harga RM158 (dewasa) RM79 (kanak-kanak 5-11 tahun), manakala “Santapan Iftar” bermula dari 8 April hingga 29 April 2022 pada harga RM118 (dewasa) dan RM59 (kanak-kanak 5-11 tahun).

Selain daripada senarai hotel yang menawarkan hidangan bufet seperti yang dinyatakan di atas, Negeri Selangor turut mempunyai pelbagai jenis restoran dan kedai makan menarik lain yang perlu anda kunjungi terutama bagi berbuka puasa di bulan Ramadan tahun ini. Memandangkan Negeri Selangor merupakan destinasi pelancongan utama di Malaysia, pemilihan makanan di Negeri ini tidak hanya menepati selera anda, tetapi juga memenuhi perjalanan Pusing Selangor Dulu! anda sepanjang bulan Ramadan ini.

Untuk informasi lanjut, layari laman sesawang rasmi Tourism Selangor di Selangor.Travel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sangat Comel! Intan Ladyana & Harris Alif Umum Nama Cahaya Mata Sulung

Pada Januari 2022, Pelakon, Intan Ladyana dan suami Harris Alif telah selamat menimang cahaya mata perempuan.

Setelah berbulan berteka-teki, Intan dan Harris telah mengumumkan nama buat cahaya mata sulung mereka.

“Salam Ramadhan. Dari kami, Harris, Intan & baby Evie Khadeeja”-Intan Ladyana

Di ruangan komen hantaran Intan, rata-rata peminat dan rakan selebriti seperti Nabila Huda, Hatta Dolmat, Faralyna Idris dan ramai lagi berkongsi rasa teruja melihat wajah comel Evie Khadeeja malah ada yang berpendapat wajah Evie mirip dengan bapanya, Harris Alif.

“Salam ramadhan Intan & Family. Assalamualaikum baby Evie Khadeeja”-Faralyna Idris

Sekadar info, Intan dan Harris mendirikan rumah tangga pada 5 Februari 2021 dalam sebuah majlis yang mematuhi prosedur operasi standard ketat di Jabatan Agama Wilayah Persekutuan (JAWI) dengan sekali lafaz.

Dalam majlis itu, Harris menyerahkan mas kahwin berupa set perhiasan barangan kemas dan sebentuk cincin berlian. Manakala barangan hantaran iaitu sembilan dulang daripada pihak pengantin perempuan berbalas tujuh dulang daripada pihak lelaki tidak dibawa bersama sebagai mematuhi prosedur operasi standard (SOP) ditetapkan.


“Memang Nak Sangat Perempuan”- Raja Ilya Teruja Umum Jantina Anak

Pada 1 April lalu pelakon cantik dan berbakat, Raja Ilya ada memuatnaik perkongsian di Instagram nya bahawa selebriti itu akan mendedahkan jantina anaknya kepada keluarganya terlebih dahulu sebelum mengumumkannya kepada orang ramai di media sosial.

Selepas dua hari, Raja Ilya mendedahkan jantina anaknya kepada umum selepas waktu berbuka semalam. Selebriti tersebut dengan rasa gembira dan teruja, mengumumkan bahawa beliau bakal menimang cahaya mata perempuan.

Menerusi hantaran video yang dikongsikan, Raja Ilya mengadakan kejutan bagi mendedahkan jantina anak untuk suami dan keluarga mertuanya menerusi kek coklat yang ditempahnya.

Melihat dari video tersebut, suami Raja Ilya, Trent memotong kek tersebut dan melihat krim dalaman kek berwarna merah jambu menandakan ianya anak perempuan membuatkan seluruh ahli keluarga mertua pelakon tersebut bersorak gembira.

Melihat di kapsyen selebriti ini, Raja Ilya akui dirinya memang mahukan anak perempuan sebagai anak pertamanya dalam keluarga dan bersyukur keinginannya itu tercapai.

Apatah lagi keluarga mertuanya juga sangat mengharapkan anak yang dikandungnya adalah perempuan, kerana keluarga sebelah suaminya semuanya lelaki.

“Wow, sangat teruja.. Memang nak sangat perempuan sebagai anak pertama kami. Boleh melaram sekali, doll up.. Omg sangat-sangat teruja. Syukur Alhamdulillah.. “Dia tahu yang terbaik untuk kami” Amin..

Nasib bukan lelaki uolsss, kita tak ada pengalaman sangat urus anak lelaki.. Belah Trent pula semua lelaki, jadi gemuruh juga kalau anak pertama lelaki kan dan mereka pula harapkan perempuan dalam keluarga.. Jadi yay” tulisnya

Melihat video yang dikongsikan itu, ramai kenalan rapat, rakan artis dan peminat memberi ucapan tahniah dan mendoakan agar Raja Ilya dan anaknya sihat serta dipermudahkan urusan bersalin nanti.

“Tak sabar tunggu puteri kecil ni kak. Semoga dipermudahkan urusan akak dan anak. InsyaAllah”

“Tahniah.. Tak sabar tunggu anak… Comel macam mak dia”

“Wow.. Dapat juga anak perempuan.. Naluri ibu lebih betul” komen mereka

Sekadar info, Raja Ilya dan Trent Garret pada tahun 2018 dan kini bakal menimang cahaya mata perempuan tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Video Pergi Ke Gim, Netizen Tak Percaya Dengan Usia Dr Sheikh Muszaphar!

Angkasawan negara, Datuk Dr Sheikh Muszaphar Shukor tampil berkongsi dengan pengikutnya di media sosial mengenai dirinya yang masih pergi bersenam di gim walaun sudah berusia 50 tahun.

Menerusi video yang dimuatnaik di aplikasi TikTok,  Dr Sheikh Muszaphar dilihat sedang bersenam di gim serta menitipkan pesanan agar jangan mengalah untuk kekal cergas.

“Saya berusia 50 dan saya masih ke gim. Jangan putus asa, push hard, look good, feel good, stay fit.”-Dr Sheikh Muszaphar.

Di ruangan komen, rata-rata netizen meluahkan rasa terkejut dan tidak percaya dengan usia angkasawan negara itu yang sudah berusia 50 tahun. Malah ada yang berseloroh Dr Sheikh Muszaphar mempunyai “darah pontianak” untuk kelihatan muda.

“Tak nampak like 50’s pun @DrSheikh. Look young.”

“Dr..You ada darah vampire ke? Look so young”

“Eh dah 50. Rasa macam baru je lagi tengok wedding.”

Terdahulu, angkasawan negara ini pernah memberitahu bahawa peningkatan obesiti yang berlaku dalam kalangan wanita adalah realiti yang harus diterima dan tidak menolak bahawa jumlah lelaki yang obesiti di Malaysia lebih banyak dari mereka.


Kes Saman Langgar Kontrak Awal Ashaari, Perbicaraan Bermula Hari Ini

Firma pengurusan krisis SAIFUL RIDZUAN PUBLIC RELATIONS AND COMMUNICATIONS hari ini memaklumkan bahawa saksi-saksi plaintif dari Naz Carpentry akan memberi keterangan diikuti dengan defendan, hos televisyen Awal Ashaari. Ini bagi perbicaraan kes saman pelanggaran kontrak yang dijalankan melalui atas talian menerusi aplikasi Zoom di firma guaman Hafarizam, Wan & Aisha Mubarak yang berlangsung pada hari ini.

Pengurus krisis dan jurucakap Naz Carpentry, Saiful Ridzuan dari firma Saiful Ridzuan Public Relations and Communications mengesahkan yang perbicaraan kes saman sivil itu bermula pagi tadi. Perbicaraan akan berjalan selama tiga hari dan akan bersambung pada dua hari seterusnya, 5 dan 6 April.

“Setelah berbincang dengan barisan peguam dan mendengar pendapat mereka, Naz Carpentry membuat keputusan untuk melalui proses perbicaraan bagi menyelesaikan krisis yang dihadapi,” kata Saiful Ridzuan.

Saman yang difailkan oleh plaintif pada Februari tahun lepas itu mendakwa defendan, Awal Ashaari, melanggar kontrak dengan memberhentikan Naz Carpentry daripada meneruskan kerja pengubahsuaian di premis baru beliau dan memungkiri perjanjian yang dipersetujui kedua-dua pihak.

Plaintif, dalam samannya, menuntut lebih dari RM300,000 dibayar oleh defendan termasuk bagi baki bayaran untuk kerja-kerja pengubahsuaian yang telah disiapkan, pembayaran balik jumlah tajaan yang sepatutnya ditaja melalui pengiklanan dan promosi perniagaan di laman media sosial, baki jumlah keseluruhan yang masih belum dijelaskan, kos upah kerja tambahan dan kos-kos lain.

Naz Carpentry juga menuntut deklarasi bahawa defendan tidak layak untuk menuntut pembayaran balik wang pendahuluan berjumlah RM100,000 yang dibayar kepada syarikat tersebut bagi memulakan kerja.

Peguam utama Naz Carpentry, Nurul Hafidzah Hassan berkata pihak plaintif akan memanggil seramai dua saksi dan pihak defendan hanya mengemukakan seorang saksi iaitu Awal Ashaari sendiri bagi memberi keterangan semasa kes berlangsung.

“Kedua-dua pihak tidak mencapai persetujuan semasa proses mediasi yang dicadangkan oleh pihak defendan sebelum ini maka barisan peguam kepada pihak plaintif akan memberikan yang terbaik bagi membela nasib anak guam semasa perbicaraan,”- ujar Nurul Hafidzah.

Sebelum itu, pada November 2020, Naz Carpentry menyaman Awal Ashaari dan dua defendan yang lain setelah mendakwa pengacara televisyen tersebut mengeluarkan kenyataan fitnah, melakukan pembulian siber dan ugutan undang-undang tanpa henti melalui akaun media sosial beliau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aksi Lady Gaga Bantu Pegang Gaun SZA Di Anugerah Grammy Dipuji Netizen

Aksi penyanyi legenda popular, Lady Gaga bantu memegang gaun SZA yang berjalan menggunakan tongkat menuju ke pentas Anugerah Grammy 2022 menarik perhatian orang ramai.

Menerusi rakaman video yang dikongsikan di YouTube rasmi Recording Academy/Grammy, Avril Lavigne sebagai hos mengumumkan kategori bagi Anugerah Persembahan Terbaik Pop Duo bagi tahun ini dimenangi oleh Doja Cat dan SZA bagi lagu Kiss Me More.

SZA yang mendengar namanya dipanggil bagi anugerah tersebut, berjalan sambil menggunakan tongkat menuju ke pentas. Lady Gaga yang kebetulan duduk di depan pentas, bangun dan membantu SZA mengangkat gaun labuhnya sehingga sampai ke pentas.

Melihat aksi yang dilakukan penyanyi legenda itu, mencuri perhatian ramai warganet di YouTube, rata-rata ramai yang memberi komen memuji dan menghargai perbuatan selebriti terkenal dunia tersebut.

“Boleh tak kita hargai kebaikan Lady Gaga. Dia seorang manusia yang merendah diri. Dan tahniah kepada Doja dan SZA.”

“Dia memang hebat, anda lihat cara dia layan Liza Minnelli di Oscar dengan penuh hormat kerana Minnelli adalah legenda dan sekarang kepada SZA di Grammy, perbuatan berkelas. Minggu terbaik untuk dia”

“Dia sentiasa baik pada semua orang” komen mereka

Manakala di Twitter pula, MTV News berkongsi klip video aksi Lady Gaga mendapat perhatian ramai warga Twitter dan masing-masing memuji perbuatan penyanyi jelita itu di media sosial.

Legends supporting legends! @ladygaga held up @sza's dress as she made her way to the stage to accept the #GRAMMYs Award for Best Pop Duo/Group Performance pic.twitter.com/38tpZhjO64

“Mungkin saya minum terlalu banyak, kenapa ini menyebabkan saya rasa nak menangis?”

“Lady Gaga adalah bidadari yang kita semua perlukan”

Untuk rekod, Lady Gaga bersama Tony Bennett menang bagi kategori Album Vokal Pop Tradisional Klasik bagi lagu Love For Sale pada malam Anugerah Grammy yang ke-64.